
অষ্টাদশ শতাব্দীর চতুর্থ WIS বাদশাহী অবস্থার তখ +! চরম দুর্গতি। 

বাদশাহ, শক্তিহীন । উজির, দেওয়ান, স্ুবাদার, আমীর-ওমরাহ্‌ 
থেকে শুরু করে সমস্ত রাজকর্মচারী ও ক্ষমতাবান পদস্থ ব্যক্তিরা সততা 
ও কর্মনিষ্ঠা হারিয়ে ফেলছে। পদস্থ! লুঠতরাজ জুলুম-চালিয়ে সম্পদ 
বৃদ্ধি করছে, নিয়স্থরা ঘুষ নিয়ে, চুরি করে পয়সা কামাচ্ছে। কিছু বাজে 
লোক শুধু মোসাহেবি ও দালালি করে নিজের অবৃস্থ গুছিয়ে নিচ্ছে। 
আজ যে বন্ধু, অর্থের জন্য কাল তার সাথে AHH করতে বাধছে না | 
সহানুভূতি ও কৃতচ্ছত| বাদশাহে রর চারপাশ থেকে শুধু নয়, দিল্লীর জনপদ 
থেকে যেন হারিয়ে গেছে । ধৃতামি, নষ্টামি, ষড়যন্ত্র ও গুপ্তশক্রতা 
মানুষের গুণ ও বুদ্ধিমত্তা বলে স্বীকৃতি পাচ্ছে। অর্থের মাপকাঠি 


দিয়ে মানুষের বিচার হচ্ছে, যার যত সম্পদ, সে ততো সম্মানী । 
১ 


বাদশা মহম্মদ শাহ. নামেই বাদশা । সিংহাসনে বসে দরবার 
করেন, হুকুম জারি করেন, কতজনকে Bala করেন, মনসবদার 
করেন। আর সুবা নিয়ে, জায়গীর নিয়ে, হাজার-হাজার, লাখ-লাখ, 
টাকা খাজনা আদায় করে। রাজকোষে কিন্ত কেউ আর টাক! পাঠায় 
না, নিজের ঘরে জমা করে । বাদশার তাই টাকা নেই। 
দিল্লীর কেল্লায় আটহাজার বাদশাহী সৈন্য আছে, তারা মাইনে 
পায় না । মাসে বারো থেকে পনেরো টাকা মাইনে, তাও বারো- 
তেরে মাসের বাকি পড়েছে | ADA কেল্লার ফটকের সামনে এসে 
হৈ-হল্লা করে, নায়েব-নাজির এসে তাদের হাতে ছু'পাচ টাকা করে 
দিয়ে বুঝিয়ে-সুঝিয়ে বিদায় করেন। তারা তখন সুবিধামত লুঠতরাজ 
ও জুলুম চালায় । বাদশাহী ফৌজকে কেউ কিছু বলতে সাহস করে 
all এই অরাজকতাই তখন দিল্লীবাসীদের মেনে নিতে হয়েছে | 
অত্যাচারের জন্য বাদশাহের দরবারে নালিশ করেও কেউ আজ 
ate কোন প্রতিকার পায়নি । ছু'তিন পুরুষের বাসিন্দা যারা, দিল্লী 
ছেড়ে সহসা তারা অজানা জায়গায় চলে যেতেও পারে না। শহর 
ছেড়ে গেলেই যে প্রাণরক্ষা পাবে, তার কোন নিশ্চয়তা নেই। পথে 
বেরুলেই সিপাহীর ভয়, ঠগীর ভয়। তারা পরনের জামাকাপড় 
অবধি কেড়ে নেয়, প্রাণটাও যায় বেঘোরে | 
এ এক অদ্ভুত রাজ্য | রাজা থেকেও রাজত্ব নেই, আইন আছে,কিন্ত 
আইন মানাবার মত রাজশক্তিও নেই । তবু মানুষ সুদিনের আশায় 
দিন গুণে যাচ্ছে_-সাধারণ মানুষের কাছে ভগবানই ভরসা | 
দিনে দিনে কিন্তু সঙ্কট বাড়ছে । মারাঠা, রাজপুত, রুহেলা» 
আফগানী, তুরানী, ঠগী সবাই মিলে টাকা লুটতে aes সাধারণ 
মানুষের কথা কেউ আর ভাবছে না । 
এই অরাজক আমলের ছু'টি দশকের এগারোটি বছর. জুড়ে 
আমাদের এই কাহিনী--১৭৩৭ থেকে ১৭৪৭ সাল অবধি এক. 
সৈনিকের জীবনকথা |. সে হলে! আমাদের মহাবীর মুনশী। 

এক সৈনিকের জীবন কথা......আমাদের মহাবীর মূনশী। পৃষ্ঠা৮ | 


ভীম সিং ছিলেন জয়পুরের রাজপুত | ছেলেবেলা থেকেই তার 
আকর্ষণ ছিল রাজদরবারের দিকে__রাজসরকারে সে বসে চাকরি 
করবে ৷ সেজন্য তখনকার দিনের যে শিক্ষা-_সাধারণ লিখতে-পড়তে 
জানা আর টাকা-আনা-পয়সার হিসাব_-তার সঙ্গে লাঠিখেলা, 
অসিখেলা, ঘোড়ায় চড়! ও বন্দুক চালানে। সবই সে শিখেছিল, তবে 
ভাল করে মক্শো করেছিল হাতের লেখাটা | 

দিনে দিনে তার হাতের লেখা হয়েছিল Weta মতো | 

একদিন জয়পুরের মহারাজকে সে তার হাতের লেখাটা দেখিয়ে 
বললো-_হুজুর, রাজসরকারের দরবারে আমি একটা কাজ চাই ৷ 

জয়পুরের মহারাজ! ভীম সিংকে দরবারে মুনশীর কাজ দিলেন। 
ভীম সিংয়ের কাজ হলে! প্রতিদিন দরবারের সব কথা লিপিবদ্ধ কর! | 

মহারাজ সেবারে দিল্লী এসেছিলেন বাদশার দরবারে । ভীম সিংও 
এসেছিল মহারাজার সঙ্গে । তার হাতের লেখার ঢং তখন আরো 
সুন্দর হয়েছে । বাদশা একদিন সেই হাতের লেখা দেখে বললেন, — 
৷ সুন্দর লেখার ছাদ তোমার | আমার দরবারের TAA হয়ে থাকে৷ P 

এ আশা ভীম সিংয়ের দীর্ঘদিনের | মহারাজকে বলে সে বাদশাহী 
দরবারের মুনশী হলো । সারা ভারতের কত ঘটনাই তখন থেকে তার 
* কলমে লিপিবদ্ধ হতে থাকলে! | কত রাজা-মহারাজা, আমীর-ওমরাহকে 
সে দেখতে লাগলে। প্রতিদিন । অল্পকালের মধ্যেই লোকে তার আসল 
নাম ভুলে গেল, পরিচিত হলো সে “দরবারী-মুনশী” বলে | 

কিছুদিন আগে মারাঠীরা দিল্লীতে প্রচণ্ড উৎপাত করে। সেই 
সময় মুনশীজীর বাড়ীও তারা লুঠ করে। কিন্ত লুঠ করে সোনা-দানা 
কিছু না পেয়ে মারাটী সর্দার বলে,__ব্যাটা দরবারী মুনশী, ব্যাটার ঘরে 
: ছুদ্রশখানা মোহর নেই তা কি হয়? মাটির নীচে কোথাও লুকানে। 
আছে। gota ঘা পিঠে পড়লেই মুখ খুলবে | 

মারার! মুনশীজীকে বেদম প্রহার করে। ভীম সিংয়ের ডান 
হাতে বিশেষ চোটে লাগে । সে হাত আর ভাল হয়নি, লিখতে গেলে 
হাত কীপে। যে লেখার SI তার এত কদর, সেই লেখাই বিগড়ে 


v fiaa দিগন্ত 


crn | চাকরি আর রইলো না। বাদশা ভীম মুনশীর পেন্সনের 
ব্যবস্থা করে দিলেন__মাসিক ত্রিশ টাকা । 

কিন্ত সে টাকা পুরো মুনশী হাতে পায় না। বাদশাহের মীর- 
বকসীর সই হয়ে নগদ টাকা হাতে নিতে নিতে মধ্যপথে তিনজন 
কর্মচারীকে দস্তরি দিয়ে খুশি করতে হয়। 

তাতে শেষ অবধি মাসে পঁচিশটি টাকা হাতে আসে | 

সেই টাকাও আবার সবসময় ঠিকমত জোটে না । বাদশার কোষ।- 
গার শৃন্। ফৌজরাই মাইনে পায়নি একবছর, তার! তো কাজ করছে 
আর মুনশীজীর তে! পেনসন, কাজের সে বাইরে। তাই মাসিক বরাদ্দ 
টাকা মুনশীজী কখন তিনমাসে কখন বা চারমাসে একবার পান | 

শেষে মুনশীজী একদিন দেখা করলো! বাদশার সঙ্গে, বললো-__ 
'জগহাপনা, আমি তো উপোস করার অবস্থায় আছি, আমার ছেলেকে 
যা হয় একটা কাজ দিন ” 

বাদশা জিজ্ঞাসা করলেন__তোমার ছেলে তোমার কাজটা করতে 
পারবে? হাতের লেখা কেমন ? 

ভীম সিং বললো-_হুজুর ছেলেটা লেখাপড়ায় তেমন ভালো না» 
তবে তলোয়ার চালাতে, বন্দুক ছুড়তে ভালো জানে । ঘোড়ার পিঠে 
বসেই বন্দুক চালাতে পারে | 

_ তাহলে তাকে ফৌজে ভর্তি করে দাও__বাদশ! বললেন_ 
সওয়ারী ফৌজে মাসে ত্রিশ টাকা করে পাবে। 

ভীম সিং হাতজোড করে বললো- হুজুর, একটাই মাত্র ছেলে | 
ফৌজে ভর্তি করতে ভয় করে। কখন জান্‌ চলে যাবে, বুড়ো বয়সে 
আমাদের দেখবার কেউ থাকবে all আপনি ওকে পাহারাদারির 
কোনো কাজে মোতায়েন করে দিন হুজুর । 

বাদশ! ক্ষণেক কি যেন ভাবলেন, তারপর বললেন__বেশ, আমি 
তাকে তোষাখানার পাহারাদার করে দেবো । তুমি তাকে একবার 
এনে! দিকি আমার দরবারে | 

বাইরের ফটকে তাকে রেখে এসেছি হুজুর, আপনার হুকুম 


দিথ্বি্রয়ীর দিগন্ত ৯ 


পেলে এখনি নিয়ে আসতে পারি | 

_নিয়ে এসো | 

ভীম সিং তখনই ছুটে গিয়ে ফটকের সামনে থেকে ছেলেকে ডেকে 
নিয়ে এলো । মহাবীর সিং কুনিশ করে বাদশার সামনে দাড়ালো । 

বাদশা দেখলেন বছর সতেবো-আঠারোর জোয়ান ছেলে, গৌরবর্ণ, 
পেশীবহুল দেহ। বাদশা বললেন-_-এ তো নেহা ছেলেমানুষ। 
রাতে তোষাখানার পাহারাদারি করতে পারবে, ভয় করবে না? 

মহাবীর জবাব দিলো-_কেল্লার মধ্যে ভয় কি হুজুর! এখানে 
হুজুরের ফরমাশ্‌ পেলে আমি কিছুই পরোয়া করি না । 

__সারারাত জাগতে হবে, দিনের পর দিন রাত জাগতে পারবে ? 

_নোকরকে আপনি যা হুকুম করবেন, তাই করবো । দিনে 
ঘুমুবোঃ রাতে জাগবো | 

_-ভাঙ্‌ খাওয়ার অভ্যাস আছে ? 

না, হুজুর | 

মাঝে মাঝে রাতে আমি খবরদারি করতে বেরোই af 
কোনোদিন দেখি তুমি ঘুমুচ্ছো, তাহলেই নোকরি খতম হয়ে যাবে | 

_কোনোদিন ঘুমুবো না, হুজুর | 

ভীম সিং মুনশীর ছেলে মহাবীর সিং মুনশীর বাদশাহী দরবারে 
চাকরি হয়ে গেলো-__রাতে তোষাখানা পাহারা দেওয়ার | 

ae * * 

চাকরি তো হলো, কিন্তু বেতন কই ? দিন আর চলে না। 

রাজপ্রাসাঁদের কর্মকর্তা মীর-বকসীকে টাকার কথা বললে, পাঁচ 
টাকার বেশি পাওয়া যায় না । দিনে দিনে সেই পাঁচটি টাকাও আবার 
ছু'টাকা, নয়তো তিনটাকায় নেমে আসে | 

ওদিকে TAN সাহেবের ভাতাও তো! মাসের পর মাস পাওয়া যায় 
না । রাজকোষে টাকা নেই । সৈনিকর! মাঝে মাঝে বেতন না পাওয়ার 
জন্য গোলযোগ বাধিয়ে কিছু টাকা আদায় করে নেয়, তাছাড়া 
নাগরিকদের কোন কোন পল্লীতে লুঠতরাজ করেও তারা পুষিয়ে নেয়। 


১০ দিথজয়ীর fare 


Se ae a 


কিন্ত মহাবীর সিং কি করবে? সে তে! সৈনিক নয়। 

মহাবীরের দিন চলে ন! | মুদি বলে দিয়েছে, নগদ দাম ন! দিলে 
আর মাল দেবে ন!। সামান্য লকড়িওয়ালাও এখন শক্ত কথা বলতে 
ছাড়ে না। চিবিয়ে চিবিয়ে বলে__ঠেলায় কাঠ আনছিলাম মুনশীজী, 
পথে ফৌজী সিপাইর1 গাড়ী লুঠ করে নিলে, তুমি দুপুরে না ঘুমিয়ে 
আমার সঙ্গে চলে, ঠেলায় করে গাছ কেটে আনবো, তুমি বন্দুক নিয়ে 
সঙ্গে আসবে। সিপাহী সঙ্গে দেখলে আর লুঠ হবে না। আমি 
একমণ কাঠ তোমায় এমনি দেবো | 

মহাবীরের সম্মানে ঘা পড়ে | বাদশাহের তোষাখানার পাহারাদার 
সে, একজন সামান্য লকড়িগাল! তাকে কাঠ-পাহারাদারের কাজ 
করতে বলে! সে ধারে কাঠ নেয়, টাক! বাকি রাখে বলেই তো 
কাঠওয়াল। একথ| বলার সাহস পেরেছে । নাঃ, এ অবস্থার একটা 
প্রতিকার তাকে করতেই হবে । বাড়ী এসে মহাবীর বললো!__রান্নার 
কাঠ আজ আর পাওয়া যাবে Al | 

ম। বললে।__কাঠ পেলেই বা কি হবে, আটা তো নেই, ডালও নেই, 
রাধবে। কি? আমি তাই সকালেই বাসনওয়ালার কাছে একখানা থালা 
বেচে এসেছি । সে পয়সা! দিয়ে ছাতু এনেছি, লংকা এনেছি, এবেলা- 
ওবেল! চলে যাবে, কালও সকালে খাওয়া হবে। কাল যে-ভাবেই 
হোক মীরবকনীকে বলে দু-তিন টাকা নিয়ে আসার চেষ্টা করিস্‌। 

মহাবীর বললে।_টাকা ওরা দেবে না । বাদশার টাকা নেই। 

al বললো __নোকর-চাকরকে দিয়ে কাজ করাবে আর মাইনে দেবে 
না? বাদশার টাক! নেই, মোহর আছে, হীরে-জহরৎ আছে। হীরে- 
জহরং বেচে লোকের মাইনে দিক্‌, নইলে বাদশাহী GAG ছেড়ে বনে 
চলে যাক্‌ । এমন বাদশাহের দরকার কি? 

মহাবীর বললে।__হীরে-জহরৎ বাদশ। বেচতে পারবে না, বেচবো 
আমরা । আমর! তে! তোবাখানায় পাহারা দিই, আমরাই হীরে- 
জহরৎ লুঠ Saal! ন! খেয়ে তো আর দিন চলবে না। দু-তিন 
টাকা ভিক্ষে নিতে ইচ্ছে করে না। 


/ 
দিথ্িজয়ীর দিগন্ত ১১. 


ভীম সিং দাওয়ার উপর চারপায়ায় বসেছিলো, বললো-__হু'শিয়ার 
হয়ে কথা, বল রে ! এ কথা বাদশাহের কানে গেলে নোকরি যাবে | 

মহাবীর বললো-_নোকরি কোথায় ? এ তো বেগার কাজ। 

_হিন্দুস্থানের বাদশাহের নোকরি, এর তলবের কি কোন মার: 
আছে? এ টাকা তো একদিন না একদিন পাওয়া যাবেই । 

__সে তো দেখছি, তুমি একব্ছরে ভাতার একটি টাকাও পানি । 
না খেয়ে মারা গেলে টাকায় আর কি হবে ? আর টাকা তখন দেবেই . 
বাকে? নেবেইবাকে? 

সবই নসীব। তকদিরে যা আছে, তা তো ভুগতে হবেই | 

_ আমি আজ রাতেই নসীব বদল করবো | 

—fe করবি? তুই একা কি করতে পারিস্‌? 

_-কাল সকালে দেখবে কি করেছি | 

_ চুরি করবি নাকি? না, ডাকাতি? 

__য। করবো, কাল সকালে দেখবে । উপোস করে আমি বাদশাহী 
নোকরি করবো না। 

_কোন গোলমাল-হাঙ্গামে যাস্‌ না রে বেটা । হুজ্জোতের মধ্যে 
পড়লে জান্‌-মান ছুই যাবে, পেটও ভরবে না | 

মহাবীর সে কথার জবাব দিলে না । ঘরের মধ্যে চলে গেলো | 

* * * 

দেওয়ান-ই খাসের পাশে যে পথটি "সোভা কেল্লার পাঁচিলের পাশে 
চলে গেছে, সেইখানেই পাচিলের ধার দিয়ে কয়েকখানি ঘর। সেই 
ঘরের নীচেই তোষাখানা | একটা ছোট দরজা আছে, সেই wae দিয়ে 
নীচে নেমে যেতে হয়। সেই দরজায় একটা মস্ত তালা ঝোলানো! 
আছে | একমাত্র মীরবকসীর কাছে আছে তার চাবি। প্রয়োজন মত 
তালা যখন খোলা হয়, তখন চারজন কৃপাণধারী খোজা দাড়িয়ে যায় 
দরজার দু'পাশে, মীরবকসী একা ঢুকে যান, একা বেরিয়ে আসেন। 

বাইরে থেকে ভিতরটা অন্ধকার দেখায়, কিন্তু মীরবকসী কখনো 
কোন সময় একটা লণ্ঠন নিয়েও নামেন না। 


১২ দিগ্বিজয়ীর দিগন্ত 


যাক্‌ সে কথা, তোবাখানায় হ্থীরে-জহরৎ বা মোহরের সঞ্চয় কতো 
আছে, তা মীরবকসী ছাড়া আর কেউ জানে না। মীরবকসী আজ 
অবধি কাউকে সঙ্গে নিয়ে নীচে নামেন নি। 

রাতে এই তালাবদ্ধ দরজাটাই মহাবীরকে পাহারা দিতে হয়। 
কখনো সে বসে থাকে, কখনো-বা ঘুম পেলে পায়চারি করে। দুপুর 
রাতে প্রাসাদ যখন নিকুম হয়ে অন্ধকারে ডুবে যায়, তখন মহাবীরের 
আগে গা ছম্ছম্‌ করতো, দিনে দিনে এখন অভ্যাস হয়ে গেছে। 
আগেকার সেই নিঃসঙ্গ ভয়টা এখন আর নেই | 

আজ সন্ধার পর পাহারা দিতে এসে মহাবীর সিং তালা বন্ধ দরজাটার 
পাশে চুপচাপ বসে রইলো | ঘণ্টখানেক বসে বসেই কেটে গেলো | 
কেল্লার ফটকে রাত প্রথম প্রহর শেষ হবার ঘণ্টা বাজলো। মুক্ত কপাপ 
কাধে নিয়ে সর্দার খোজা তদারক করে গেলো-_ “পাহারাদার মুনশীজী !” 

মহাবীর উঠে দাড়ালো, জবাব দিলো-__'সেলাম !' 

‘cane হাফেজ !’ সর্দার খোজা এগিয়ে গেলো | 

মহাবীর কয়েকবার পায়চারি করলো | এদিকে এখন আর কেউ 
আসবে না । আবার সেই রাত বারোটায় সর্দার খোজার খবরদারি। 

মহাবীর বসলো | কুলুপ দেওয়া দরজার উপরের পাথরখানা হান্ধা। 
সেই পাথরখানার জোড়ের মুখে একখানি ছোরা দিয়ে সে ঘষতে শুরু 
করলো । এই পাথরখানা তুলে ফেলে সে তোষাখানায় ঢুকবে । আজ 
রাতেই ঢুকবে, যা পাবে নেবে। যদি নিয়ে বেরিয়ে আসতে পারে, 
তাহলে সারাজীবন আর খাওয়া-পরার কথা ভাবতে হবে না। আর 
যদি ধরা পড়ে, এই দুনিয়া থেকেই তার ছুটি হয়ে যাবে। তাতেও 
খাওয়া-পরার ভাবনা আর থাকবে না | 
.... রাত দুপুরের ঘণ্টা বাজলো, মহাবীর দাড়িয়ে উঠে পায়চারি শুরু 
করলো । খিলানের আড়াল থেকে দেখা গেলো সর্দার খোজার 
তলোয়ারখানা টাদের আলোয় চিক্চিক্‌ করছে । সর্দার খোজা সামনে 
এসে হাক দিলো-__“মুনশীজী পাহারাদার ।' 

“সেলাম 
দিত্বিজরীর দিগন্ত ১৩ 


‘_খোদা হাফেজ! সর্দারের etal খিলানের আড়ালে হারিয়ে 
গেলো | 

মহাবীর আবার ছোর! ঘষতে বসলে! ৷ রাত তৃতীয় প্রহরের ঘট! 
যখন বাজলে|, তখন ইম্পতের ছোরার তীক্ষ ফলা পাথরখানার 
চারপাশে ঢিল! করে ফেলেছে । সর্দারজীর তদারকির পর পাথরের 
ফাকে celal ঢুকিয়ে দিয়ে মহাবীর চাড় দিতে শুরু করলে! | পাথরখানি 
নড়ে উঠলে।। মহাবীরের গায়ে ক্ষমতা ছিলো, দু'হাতে সে 
পাথরখানি তুলে ফেললে। | ছোট একখানি টালি, একটি মানুষ গলে 
যাবার পক্ষে পর্যাপ্ত । মহাবীর ফোকর দিয়ে নীচে নেমে গেলে! | 

মহাবীরের জেবে ছোট ছোট কাঠির মুখে কাপড়-জড়ানো৷ তেলে- 
comical কাঠি ছিলো । চক্মকি ঠুকে সে একটি কাঠি জ্বাললো। 
সেই আলোয় দেখলো সামনে ছু'জন মানুষের চলার মত পথ। সেই 
পথে কয়েক হাত গিয়েই এক খিলান i খিলান পার হয়েই বড় দালান, 
দালানের গায়ে সারি সারি কাঠের সিন্দুক, ডালায় বড় বড় কুলুপ 
আঁট । এই তাল! এখন ভাঙতে হবে__এ তো অনেক সময় লাগবে | 
তা’হলে ? নজরে পড়লে! একধারে কয়েকটা মাটির কলসী রয়েছে | 

মহাবীর সেইদিকে গেলো । কলমীগুলি মোহরে wal | 

মহাবীর আর চিন্তা করলে! Al | মুঠো-মুঠো মোহর তুলে জামার দু'টি 
জেব ভর্তি করলো | তারপর ফিরে এলো আবার সেই ফোকরের মুখে। 

লোহার আঁকশিতে সে দড়ি বেঁধে এনেছিল । মাথার উপর ছুড়ে 
দিল আকশি। বার পাঁচেক ছোড়ার পর Safad আটকালে! | 
মহাবীর সেই দড়ি ধরে উপরে উঠতে শুরু করলো | 

ব্যস্ততার মধ্যে মহাবীর কিন্তু ভুল করলো__আীকশিটা শক্ত হয়ে 
আটকেছে কিনা দেখেনি । ফোকরের মুখোমুখি তখন প্রায় সে উঠে 
এসেছে, এমন সময় হাত বাড়িয়ে ফোকরের কিনার! ধরতে গিয়ে 
হাতট৷ পিছলে গেলো, দড়িটা দুলে উঠলো, পরক্ষণে কট্‌ করে খুলে 
গেলো জাকশিটা | ধুপ্‌ করে মহাবীর পড়ে গেলো ফোকরের মধ্যে | 

তখনই সামলে নিয়ে সে উঠে দাড়াতে গিয়ে দেখলো ডান পা আর 

ফেলতে পারছে A! ফেলতে যেতেই পায়ের ‘corre’ ঝিম্‌ বিম্‌ করে 
উঠলো । তাড়াতাড়ি পা সালিশ করে নিয়ে মহাবীর Sale হাতে 
নিয়ে উঠে দাড়াতে গেলো, কিন্তু মালিশ করার ফলে এবার পায়ের 
মধ্যে শুরু হলো যন্ত্রণা । কে যেন পায়ের AAT VS বিষিয়ে দিচ্ছে 
মনে হয়। মাঝে মাঝে যন্্রণাটা চিড়িক দিয়ে উঠছে কোমর অবধি । 

এক পায়ে দাড়িয়েই মহাবীর জাকশি ছু'ডুলে। এবার প্রথম 
বাবেই জাকশিটা আটকালো । মহাবীর আর ভুল করলো না। দড়ি 
টেনে দেখলো | তারপর কোনমতে উপরে উঠে এলো | 

পাথরখানাও সে যথাযথ উপরে লাগিয়ে ফোকর বন্ধ করে দিলো। 
পাথরের ফাকের ধূলোবালিও রুমাল দিয়ে হটিয়ে দিলে! | কিন্তু তখন 
আর তার নড়ার শক্তি নেই। পায়ের যন্ত্রণা মাথায় উঠে গেছে। 
বিষম চিড়িক-চিড়িক করছে মাথার মধ্যে । পা একটু নাড়লেই 
অসহানীয় যন্ত্রণা । মহাবীর সেইখানেই শুয়ে পড়লে! | 

> . ° 

ভোর হয়ে আসছে | কিন্তু মহাবীর শুয়ে আছে নিশ্চল | 

ভোরের আলোয় পূর্বাকাশ ফর্সা হবার মুখেই সর্দার খোজা নিয়মিত 
দেউড়িতে আসে সানাইওুয়ালার খবরদারি করতে। সানাইওয়ালা 
দেউড়ির মঞ্চেই ঘুমোয়, সর্দার তাদের ডেকে দিয়ে আসে। Sata 
আলোয় সারা আকাশ যখন সাদা হয়ে যায়, পূর্বদিকে লাল আভার 
আভাস জাগার সুখেই দেউড়ির সানাই বেজে ওঠে | 

তারপর সর্দার খোজা রাতের পাহারাদারদের খবরদারি করে ছুটি 
দিয়ে দেয় সেদিনও যথারীতি কোষাগারের কাছে এসে সর্দার 
খোজা হাক দিলো-_ ‘পাহারাদার মুনশীভী !' 

কিন্ত মুনশীজী দাড়ালো না, সাড়াও দিলে না | 


‘_মুনশীজী ' সাড়া নেই। 
সর্দার খোজ! কাছে এসে দেখলেমুনশীজী পড়ে আছে, জ্ঞান নেই। 
* * * 


বাদশ! মহম্মদ শাহ্‌ দেওয়ানই আম-এ আর বসেন না। বিশেষ 

ব্যাপার না থাকলে বসে কি হবে! দরবারের কোন জৌলুস নেই, 
সামন্ত রাজারা আসে না, স্থবাদাররা আসে না, কখন-বা প্রধান উজিরকে 
ডেকে পাঠাতে হয়। শুধু কয়েকজন কর্মচারী নিয়ে আম্-দরবার হয় না। 

বাদশা সকালে দেওয়ান-ই-খাস্‌-এ বসেন । ছোট ছোট ঘরোয়া 
ব্যাপার খাস্‌ দরবারেই সম্পন্ন হয় । 

সেদিন দরবারে বসতেই বাদশার নজরে পড়লো, দালানের নীচেই 
চারজন খোজা একটি ঝোলা নিয়ে দাড়িয়ে আছে। পরক্ষণেই সর্দার 
খোজা আ-ভূমি কুনিশ করে সামনে এসে দাড়ালো | 

বাদশা জিজ্ঞাস করলেন-__ব্যাপার কি ? 

_ হুজুর, চুরি । 

চুরি? 

_-তোষাখানার পাহারাদার মহাবীর মুনশী তোষাখানা থেকে 
মোহর চুরি করেছে, তার পিরাণের জেব মোহরে ভতি। পালাবার 
সময়ে পায়ে চোট লেগে সে পড়েছিলো তোষাখানার দরওয়াজার 
পাশে । তাকে ঝোলায় নিয়ে এসেছি । 

মহাবীর মুনশী ?. ভীম মুনশীর ছেলে? 

Si, খোদাবন্দ ! 

বাদশা ইসারা করলেন। ঝোলা-বাহকরা ঝোলা নিয়ে এগিয়ে 
গেলো। দেওয়ান-ই-খাসের চত্বরে উঠে, কিছুটা সামনে গিয়ে ঝোলা 
নামালো | 

বাদশা ডাকলেন__মহাবীর | 

ইতিমধ্যে পায়ে ফেটি বেঁধে, চোখেমুখে জল দিয়ে মহাবীর কিছুটা 
সুস্থ হয়েছে । তাড়াতাড়ি সে ঝোলার উপরেই উঠে বসলো, বসে 
বসেই মাথা নামিয়ে বাদশাকে কুনিশ করলো | 

বাদশা বললেন-_মহাবীর, তুমি তোবাখানায় চুরি করেছে৷ ? 

মহাবীর জানে, তার আর মুক্তি নেই, শিরশ্ছেদ সুনিশ্চিত | রাজ- 
পুত সে, বেপরোয়া--সত্যি কথাই বলা ভাল । বললো- হ্যা হুজুর ! 

--তোষাখানার তালা ভেঙে ভিতরে ঢুকেছিলে ? 

_ না হুজুর, দরওয়াজার উপরের পাথর কেটে ভিতরে ঢুকেছিলাম। 

কি নিয়েছিল? 

শুধু মোহর, হুজুর | 

_ পালাবার সময় তোমাকে সর্দার খোজা ধরেছে 1 

_ না হুজুর, আমার নিজের বুদ্ধির দোষে আমি পা! ভেঙে ধরা 
পড়েছি-_মহাবীর ঘটনাটি বললো! | 

বাদশ। বললেন-_তুমি যেখানে চোর ধরবে, সেখানে তুমিই চুরি 
করলে? আর কোথাও চুরি করার জায়গা! পেলে না? 

_ হুজুর, আর কোথাও চুরি করলে আমার পাপ হতো | এখানে 
আমি চাকরি করছি, একবছর হলে! মাইনে পাচ্ছি না। কাল আমার 
বাড়িতে রুই হয়নি, মুদি ধার দিচ্ছে না, কাঠওয়াল! লকড়ি দিচ্ছে না, 
আমার মা আমাদের খানা-খাবার থালা বিক্রি করে ছাতু কিনে এনেছে। 
আজ আর ঘরে খাবার নেই । অথচ এখানে আমি লাখ-লাখ মোহরের 
তোবাখানার পাহার! দিচ্ছি। আমার পাওনা তো এখান থেকেই । 
তাই চুরি করলে এখান থেকেই পাওনা চুরি করতে হবে। তাই 
এখানেই চুরি করেছি, হুজুর | 

_ চুরির সাজা তুমি জান ? 

_ জানি, হুজুর । আমি মরলে আমার এই ঝামেলা আর থাকবে 
না, হুজুর | নোকরি করে পয়সা পাবো না, বুড়ো বাপ-মাকে উপোসী 
রাখবো__এ অশান্তি আর থাকবে না । মরলে আমি বেঁচে যাবো। 

বাদশা খানিকক্ষণ কি ভাবলেন তারপর বললেন--তোমার চুরি 
‘করা মোহরগুলি কোথায় ? 

_ আমার কুর্তার জেবে রয়েছে, হুজুর | 

__বারো মাসের মাইনে কত ? 

॥  __তিনশো টাকা ৷ 

_ দশখানা মোহর তুমি তাহলে নিয়ে নাও,বাকি মোহর জমা. করে 
দাও মীরবকসীর কাছে। পা সেরে গেলে তুমি আবার যথারীতি 
তোষাখানায় পাহারা দেবে | 

__হুজুর খোদাবন্দ ! 

-কি? 

_ আমার প্রাণদণ্ড 7 

_ না, তোমার মত সত্যবাদী মানুষ আজ আমার দরকার | আমার 
কর্মচারীদের মধ্যে তোমার মত মানুষ বেশি নেই। তোমাকে gaat 
থেকে সরিয়ে দিলে একজন নিভীক কর্মচারীকে আমি হারাবো | 

হুজুর খোদাবন্দ | 

বাদশা ইসারা করলেন। খোজারা ঝোলা কাধে তুলে নিলে। | 

মহাবীরের পা ভাঙেনি। পতনের কলে পায়ের গোছের হাড়. 
মচ্‌কে গিয়েছিল, এবং তা মচ্‌কে ছিল ভালভাবেই | 

ভীম সিংয়ের সঙ্গে বাদশাহের হেকিমের খাতির ছিলো। ভীম সিং 
ছেলেকে পালকি করে নিয়ে গেলো হেকিম সাহেবের কাছে । হেকিম 
সাহেব দেখে-শুনে মালিশ দিলেন আর বলে দিলেন হাড়ভাঙা-পাতা। 
দিয়ে বেঁধে রাখতে । সেই হাড়ভাঙা-পাতা যোগাড় করতেই ভীম 
সিংয়ের পুরো একটা দিন লেগে গেলো । তা যাক্‌, হেকিম সাহেবের 
মলমট| কিন্তু কাজের, সামান্য আল্তোভাবে বুলিয়ে দিলেই সব যন্ত্রণ/ 
যেন ঠাণ্ডা হয়ে যায়। দিন পনেরো! বিছানায় পড়ে থাকার পর, তবে 
মহাবীর মাটিতে পা ফেলে দাড়াতে পারলো! | 

রীতিমতো চলাফেরা! করতে মহাবীরের লাগলে! আরে। দিন পনেরো ॥ 

তারপর একদিন মীরবকমীর কাছে গিয়ে মহাবীর সেলাম একে 
বললো- হুজুর, আমি সুস্থ হয়েছি। 

সেই রাত থেকে মহাবীর আবার পুরানে! কাজে বহাল হয়ে গেলো b 

রাতে খোজা সর্দার তদারকি করতে এসে বললো-_বাদশাহী 
মহলে চুরি করে আজ অবধি কেউ মাথা বাঁচিয়ে ফিরতে পারেনি ॥ 
তোর নসীবের আমি তারিফ করি, মহাবীর । তোর কথ! শুনে বাদশ॥ 
খুশি হয়েছেন । তোর কথা বলার বাহাদুরি আছে। 

মহাবীর বললো--খেতে না পেলে কি করবো! বলতো, সাহেব ? . 

_ যাক্‌, আবার যেন চুরি করিস্‌ না। 

_ আর জরুরৎ হবে না। একবছরের মাইনে পেয়ে গেছি, এখন 
ছ'মাস আর অভাব থাকবে না। ছ'মাস এখন ফুতিতে কাজ করবো। 

_ ছ'মাস 1_খোজা সর্দার হাসলো ছ'সপ্তাহ কাজ করতে হবে 
না । ইরাণের সুলতান cole নিয়ে আসছে, আর ক’দিনের মধ্যে তারা 
দিল্লীতে চড়াও হবে । তাদেরকে রোখবার মত মানুষ কেউ নেট | 

- বাদশা লড়বেন। 

_ বাদশ! কি লড়বেন ? তিনি লড়াই করতে পারলে আজ দিল্লীর 
এমন অবস্থা হয় ? উজির, আমীর-ওমরাহরা কেউ তাঁকে তয় করে না । 
সবসময় তারা নিজেদের মধ্যে বিবাদ করছে। আর সেই সুযোগে রাজ- 
পুত, মারাঠা আর জাঠের! লুঠতরাজ চালাচ্ছে। নাদির শাহের সামনে 
রুখে দাঁড়াবার মত মানুষ কই ? সে রকম লড়িয়ে সেনাপতি কই 1 

- তাহলে লড়াই হবে না? 

— মনে হয় তেমন কিছু হবে না, নাদির শাহ, সোজা এসে দখল 
করবে দিল্লী | 

_ তাহলে কি আবার নতুন বাদশাহী শুরু হবে ? 

- সে খোদা জানেন | যাক্‌, এসব কথ! নিয়ে Sfa আবার যেন 
কারও জঙ্গে আঁলোচনা করো না । এখানে কোন মানুষকে বিশ্বাস 
নেই। আজ যে বন্ধু, কাল সে শত্রু। নিজে সাবধানে থেকো। তেমন 
লুঠতরাজ দেখলে পালানোর পথ রেখো | 

_ আপনার বহুত মেহেরবানি, আপনার উপদেশ আমার মনে 
থাকবে | 
= কিন্তু সাবধান হতে গেলে, যা করা দরকার তার অবকাশ পেলো 
ন! মহাবীর সিং । কেল্লার মধ্যে মহাবীর কারও সঙ্গে বিশেষ মেল মেশা 
করতো al | ভীম সিং তাকে সাবধান করে দিয়েছিল খানে কাউকে 
বিশ্বাস করিস্‌ ন! | বাদশাহ কর্মচারীদের মধ্যে সাচ্চা মানুষ খুব কম 
আছে । Vet রাতের HS, তখন আর. কথা বলার মানুষ 
কোথায় | { 

সকালে বাড়ী ফিরে সারা দুপুরটা তো ঘুমিয়েই কাটে। 

বিকালের দিকে একবার বেরোয়, হরবংশ সিংয়ের বাড়ী যায় 
তামাক খেতে। বাড়ীতে বুড়ো বাপের সামনে সে তামাক খেতে পারে না। 
তখনই হরবংশ আর তার ভাই নারায়ণ প্রসাদের সঙ্গে ছু'চারটে sal হয়। 

ওরা ছু'ভাইও কেল্লার পাহারাদার । তবে ওদের কাজ সকালে, 
উজিরী দপ্তরখানার ফটকে | 

দু'দিন পরেই হরবংশ বললো'__এবার দিল্লী থেকে পালাতে হবে। 
ইরাণের সুলতান আসছে। একবার জিততেই সে তো আগে হিন্দুদের 
'গর্দান নেবে, তারপরে অন্ত কথা | 

মহাবীর বললে|_ সে কি খুব ভাল লড়িয়ে? শুনেছি তো তার 
সৈন্য খুব কম | 

_তাতে কি? নাদির শা, জবরদস্ত লড়িয়ে। পাঞ্জাবের স্থবাদার 
তাকে ঠেকাতে পারেননি, তাকেরুখবে আমাদের এই বাদশ। ! সরাদিন 
‘তো গাজা খান বসে শুনি, আর বিকালে আফিম । নেশাখে তের কি 
'কোনে। হিন্মত থাকে | 

-_ইরাণের শা, তাহলে দিল্লী দখল করে ফেলবে বলছ ? 

_মামার তে! তাই মনে হয়। তারপর উজির কামরুদ্দিন সাহেব 
তে| মদেই ডুবে আছেন । মদ ছাড়া তিনি আর কিছুই বোঝেন aly 
লড়াইট! করবে কে? আমাদের সৈন্য আছে, হাতিয়ার আছে, কামান 
আছে, হাতী আছে, কিন্ত তাদেরকে চালাবার মানুষ নেই। কাজেই 
আগে থেকে সরে পড়াই ভালো | অনেক দিন মাইনে-পত্তর পাইনি, 
হাতে পয়সা নেই, পথে বেরুলেই তে| টাকার দরকার । তাই ভারছি, 
কাল বাসন-কোসন, খাটির়া-উটিয়া সব বেচে দিয়ে ছু'ভাই cae 
সকালেই সরে পড়বে! | 

__বাদশাহী নোকরির কি হবে? 

যে নোকরিতে এক বছর মাইনে-পত্তর কিছু মেলেনি, সে নোকরি 
করে লাভ কি? শুধু কেল্লার সিপাই, বলে লোকে খাতির করে, তাই 
এতদিন টি'কে আছি। তুমিও বাপ-মাকে নিয়ে আমাদের সঙ্গে চলে | 
পরে আর সরে পড়ারও ফুরসং পাবে al | 

aft, বাবাকে বলি। 

_-আজই বলো, আর দেরি করো At | 

নারায়ণপ্রসাদ কোথায় গিয়েছিল, ফিরে এলো, বললো-_খবর 
আছে | বাদশা আজ দুপুরে ফকির সাহেবদের ডেকে পাঠিয়েছিলেন | 
তিনজন:পীরই বলেছেন, লড়াই হবে | 

_ হারজিতের কথ! কিছু বলেন নি? 

— মুবারক বলেছেন, হারজিত খোদার মজি। শা’ বন্দ! 
বলেছেন, এ খুনের নেশা, নেশা মিটে গেলেই শা’ ফিরে যাবে । আর 
শা’ রামজ্‌ বলেছেন, বাদশাহের বাদশাহী ঠিক থাকবে | 

_ বাদশাহী ঠিক থাকবে, খুনের নেশা মিটে যাবে, তাহলে col 
লড়াই হবে এবং বাদশাই জিতবেন, তাহলে মুবারক শা’ হারজিত 
খোদার মর্জি বললেন কেন ? মুবারক শা’র কথা শুনলে তো মনে হয়, 
বাদশা হেরে যাবেন । হেরে গেলে বাদশাহী ঠিক থাকবে কি করে? 

তা জানি ai যা শুনলাম তাই বলছি। পীর সাহেবদের 
কথা শুনে বাদশা লড়াইয়ের জোগাড় করছেন । লড়াই হবে। 

_ এমনিতেই তো সপ্তাহে ছু"চার টাকা পাই, লড়াই হলে সেটাও 
আর পাবো না, তার চেয়ে আগে-ভাগেই সরে যাওয়া ভাল। মহাবীর 
তুমিও চলো, দিল্লীতে এবার জান্-মান বাঁচানো মুস্কিল হবে | 

মহাবীর বললো-_বাবাকে বলি, দেখি তিনি কি বলেন। 

আরেক কল্‌্কে তামাক শেষ করে মহাবীর পান চিবুতে চিবুতে 
বাড়ী ফিরলো । ভীম সিং দাওয়ায় বসে তামাক খাচ্ছিলো | মহাবীর 
তাকে সব কথ! বললো | 

ভীম সিং চুপ করে সব শুনলো, তারপর বললো-_গোলযোগ 
বাধলে খুবই মুস্কিল হবে, কিন্তু যাবি কোথায়? পথে বেরুলেই তো 
ঠেঙ্গাড়ের ভয় । টাকা-পয়সা কিছু থাক্‌ বা না থাক্‌, আগে তো খুন 
করবে, তারপর অন্ত FAI পথে ঠগী-ঠেঙ্গাড়ের হাতে খুন হওয়ার 
চেয়ে এখানে থাকাই ভাল । নগরে আরো মানুষ তো! থাকবে, তাদের 
য! হবে, আমাদেরও তাই হবে। মহাদেবের নাম নিয়ে বসে থাকি। 


A 

তিনি যা অদৃষ্টে লিখেছেন, তাই হবে। কারও কথা শুনে চললে হবে 
ali বিপদ এলে নিজেকে বুঝে চলতে হবে | 

মহাবীর চিরকালই বাপ-মায়ের অনুগত, কোন সময়েই বাপের 
মুখের উপর কথা বলে না । তাই চুপ করে রইলো। 

ভীম সিং বললো-_হাতে তো পয়সা আছে, মাসখানেকের মতো 
খোরাক কিনে ঘরে রাখ, যাতে ছু'দশদিন ঘরে বসে থাকতে হলেও 
উপোস Al করতে হয়। 

কাজেই মহাবীর যেমন ছিলো তেমনি থেকে গেলো | 

* ae সঃ 

এদিকে নাদির শা” তখন দিল্লীর কাছে এসে পড়েছেন | 

নাদির শাএর এই ভারত-অভিযান আকস্মিক az | 

পারস্তের বাদশা কিছুতেই রাজা সামলাতে পারছিলেন না ॥ 
আমীর-ওমরাহরা তার কথা শুনতেন al | তার উপর রুশ ও তুর্কাদের 
আক্রমণে প্রজাদের কষ্টের অবধি ছিল না। Stl সেনাপতি নাদির 
কুলি এই সময়ে ইরাণের শা’কে সরিয়ে দিয়ে সিংহাসন দখল করে বসে 
হলেন নাঁদির শাহ । নাদিরের বাবা ছিলেন চামড়া সেলাই করা দরজি। 

শা’ হয়েই নাদির রুশ ও তুরস্ককে হটিয়ে দিলেন, তারপর নজর 
দিলেন আফগানিস্থানের দিকে | আফগান আমীররা ভারতে পালিয়ে 
আসতে লাগলে! | নাদির দূত পাঠালেন দিল্লীর বাদশাহের কাছে। 
তারপর এগিয়ে এলেন পেশোয়ার পার হয়ে লাহোরে | 

লাহোরের সুবাদার নাদিরকে সসম্মানে কুনিশ জানালো | 

নাদির এরপর বাদশাহে.র কাছে আবার দূত পাঠালেন,জানালেন-__ 
তোমার ওমরাহ.রা আমার ক্ষতি করছে। তাদেরকে শায়েস্তা করতে 
আমি যাচ্ছি। 

বাদশ। লড়াই করার জন্য সৈন্য সমবেত করলেন। কিন্তু ওমরাহ রা 
তখন নিজেদের মধ্যে ঝগড়ায় মেতে উঠেছে। প্রত্যেকে চাইছে অন্যকে 
জব্দ করতে | তারা গোপনে নাদির শা'এর কাছে দূত পাঠাতে 
লাগলো-_-আপনি BZA | 

নাদির এগিয়ে এলেন। বাদশার ফৌজও গিয়ে পৌছালো 
তিরৌরীর মাঠে। লড়াই হলো । বাদশার সেনাপতি মারা পড়লো, 
মহম্মদ শা” ভয় পেয়ে পিছু হটে এলেন । 

নাদির শ।' বললেন__হ্‌' কোটি টাক! পেলে আমি ফিরে যাবো | 

বাদশ। টাকা দিতে রাজি হলেন। কিন্তু ইতিমধ্যে অযোধ্যার 
সুবাদার বুরহঙ্গুল-মুল্ক নাদিরের সঙ্গে দেখ। করে বললো-__দিল্লীর 
বাদশার কাছ থেকে আপনি কি সামান্ত ছু' কোটি টাকা চাইছেন! 
আমি অযোধার সুবাদার, ওই টাক! তে! আমিই চেষ্টা করলে আমার 
সুবা থেকেই দিতে পারি! আপনি একবার দিল্লীতে গিয়ে অবস্থ'ট! 
দেখুন, তারপরে টাকা চাইবেন | 

নাদির শা” দিল্লী অবধি যাওয়াই ঠিক করলেন। নাদিরের carl 
সওয়ার ছিলে। ১,২৫০০০, আর বাদশাহের CHD ছিলো! ২,০০,০০০, 
তাছাড়। কামান ছিলো! ৫,০০০, তবু বাদশ| নাদিরের অগ্রগতি রুখতে 
পারলেন না। 

কারণ, বাদশার সুবাদার ও সেনাপতির! ছিলো বিশ্বাসঘাতক | 

ছ’ দিন পরে নাদির শালিমার বাগানে এসে তাবু ফেললেন | 
বাদশাকে জানালেন--তুমি আমার স্বজাতি, তাছাড়া তুমি তৈমুরলঙ্গের 
বংশের লোক, তোমাকে আমি সিংহাসন থেকে নামাবো না । যুদ্ধের 
খরচ নিয়ে চলে যাবো | 

ভীরু বাদশ। মহম্মদ শ!” পরদিন দিল্লীতে নাদিরকে সম্বর্ধনা 
জানালেন । নাদির শা” বাদশাহে র ময়ূর সিংহাসনে বসলেন ৷ তিনি 
হলেন বাদশার বাদশ!__শাহান শা*। 

পরদিন সকালে হঠাৎ খবর রটে গেলো ca, নাদির শা” মারা 
গেছেন। দিল্লীর সৈন্তরা তখনই "মার-মার, করে লাফিয়ে পড়লো 
বিদেশী amza উপর--যখানে যত ইরাশী পেলো, মেরে শেষ 
করে করলো । 


পরদিন সকালে নাদির বেরুলেন ব্যাপারটা ঠিকমতো জীনতে। 


২৪ faama দিগন্ত 


পথে অনেক মৃতদেহ পড়ে ছিলো । নাদির গণনা করিয়ে দেখলেন, 
তার সংখা ৯**। ইতিমধ্যে এক অজ্ঞাত সৈনিক আড়াল থেকে 
নাদিরের উপর গুলি চালালো । নাদিরের লাগলো না, পাশের 
দেহরক্ষী মারা গেলো । 

নাদির এরপর যেন ক্ষেপে গেলেন, বললেন-দিল্লীর বাসিন্দার। 
সব বদমাস, এদেরকে উচিত শিক্ষা দাও, খুনের বদ্জা খুন চাই | 

তারপর থেকে শুরু হলো হত্যাকাণ্ড । সকাল আটটা থেকে সন্ধ্যা 
পর্যন্ত নাদিরের সৈন্যরা যাকে সামনে পেলে তাকেই হত্যা করলো! । 
fast হাজার নিরপরাধ সাধারণ নাগরিক খুন হলো । বাদশা মহম্মদ 
শা" তখন অনেক মিনতি জানিয়ে নাদিরকে প্রসন্ন করে সেই ভয়াবহ 
নরহত্যা বন্ধ করলেন । আর সেই সঙ্গে নাদিরের হাতে তোষাখানার 
চাবিও দিয়ে দিলেন | 

ইতিমধ্যে নগরের শবদেহ পচে OTS শুরু হয়েছে ! সৈন্যরা সব 
মরা একত্র করে, যে বাড়ি থেকে যত কাঠ পেল টেনে এনে, হিন্দু- 
মুসলমান নিবিশেষে যাবতীয় একসঙ্গে মড়া সব পুড়িয়ে দিলে। 

নাদির এবার সুবাদারদের উপর জুলুম শুরু করলেন। অযোধার 
সুবাদারের কাছ থেকে আদায় হলো 420,20,000 টাকা, ওমরাহ খান 
দৌরানের কাছ থেকে teepee eeo নিজামুল-মুল্‌কের কাছ থেকে 
১৫০১০০০১০০) কামরুদ্দিন খাঁ-এর কাছ থেকে ১৫০,৮০০,০* টাকা। এ 
ছাড়া পাচ-সাত-দশ লাখ টাকা তো অনেকের কাছ থেকেই আদায় 
হুলো। নাদির ময়ূর সিংহাসন সঙ্গে নিলেন, আর তার সঙ্গে তোষা- 
খানায় হীরেজহরৎ যা ছিলো তাও নিলেন। যাবার সময় বলে 
গেলেন-__বাদশা মহম্মদ শা’ অযোগ্য লোক, তবু তাকে সিংহাসনে 
রেখে গেলাম তৈমুরের বংশধর বলে, আর বাদশাহের কর্মচারীদের মধ্যে 
তিনটি ওমরাহ মাত্র বিশ্বাসী, নাসির খান, খান দৌরান ও মহম্মদ খান । 
বাকি সবাই নেমকহারাম | নিজামুল-মুল্‌কের মত ধূর্ত ও স্বার্থপর 
ওমরাহের গর্দান নেওয়াই উচিত। আমি দয়া করে ওর মাথা নিইনি। 

নাদির শা" শুধু সোনা-দানা হীরা-জহরৎ নিয়েই খুশি হননি, তিনি 


দিখ্বিজয়ীর দিগন্ত ২৫ 


এ দেশ থেকে নিয়ে যান ১,০** হাতি, ৭,০০* ঘোড়া, ১০,০০০ উট, 
১০* জন খোজা, ১৩০ জন মুনশী, ৩০* জন fal এবং ২০০ জন 
greta | 

যাবার আগে নাদির শা” দিল্লীর বাদশাহী বংশের সঙ্গে একটা! 
কুটুম্বিতার সম্পর্কও করে গেলেন | ধঁরংজীবের ছোট ছেলে কমবকৃসের 
নাতনী, সম্পর্কে মহম্মদ শা*র পিসির সঙ্গে নাদিরের ছোট ছেলে 
নসরুল্লা-মির্জার বিয়ে দিয়ে গেলেন। দিল্লী যখন হত্যাকাণ্ডের 
বীভৎসতায় ARS হতচেতন শ্বাশানভূমিতে পরিণত, তখন বাদশাহী 
মহলে আমীর-ওমরাহ'দের মধ্যে বিবাহ-উৎসবের জলুস হলো | 

নাদির শা’ দিল্লীতে প্রবেশ করেছিলেন ২১শে মার্চ, আর বিদায় 
নিলেন ১৬ মে, (১৭৩৮ অব্দ )। এই একমাস ছাব্বিশ দিনে দিল্লীর 
উপর দিয়ে একটা হত্যাকাণ্ডের ঝড় বয়ে গেলো | 

মহাবীর সিং প্রথম কয়েকটা দিন কেল্লা থেকে বেরুতে পারেনি, 
তাকে ফটকের পাহারাদার বেরুতে দেয়নি | 

নাদিরের ছেলের বিয়ের দিন কেল্লার ফটক সকলের জন্য উন্মুক্ত 
হলো। যে কেউ কেল্লার ভিতরে আসতে পারে বিয়ের সমারোহ 
দেখতে ৷ অবশ্য ব্যাপক হত্যাকাণ্ডের পরে দিল্লীর কোন নাগরিকের 
আর বাদশাহী। বিয়ে দেখবার মত উৎসাহ তখন ছিলো না। মর্মান্তিক 
একটা শোকাবহ আবহাওয়া তখন সারা নগরে পরিব্যাপ্ত | 

বাদশাহী তোষাখানায় তখন আর বাদশাহী পাহারাদারের প্রয়োজন 
নেই। বাদশাহের যা কিছু ছিল, সবই তো নাদিরের অধিকারে চলে 
গেছে; নাদিরের বিশেষ ফৌজ কাজিলবাসীরা তার পাহারাদারি করছে, 
মহাবীর সিং থাক্‌ আর যাক্‌ সেদিকে কারও নজর নেই । আমীর- 
ওমরাহ. আর ইরানী সিপাইরা নিজেদের নিয়েই ব্যস্ত । বাদশাহী 
কর্মচারীদের দিকে কেউ খেয়ালই করছে Al | 

মহাবীর কোন এক সময় গুটি-গুটি সকলের অলক্ষ্যে কেল্লা থেকে 
বেরিয়ে গেলো । মা-বাবার জন্য উদ্বেগ ও দুশ্চিন্তায় তার মন 


২৬ fanaa দিগন্ত 


ভারাক্রান্ত। ক্রত পায়ে সে এগোলো ফটক দিয়ে বরাবর রাস্তা 
গেছে চাদ্নী-চকের দিকে | 

চক পার হয়ে ডাইনের গলিটার মধ্যে শেখ সাহেবের অনুর 
তামাকের দোকান | বুড়ো শেখসাহেব দোকানে বসে ছিলো, মহাবীর 
উদ্ধি্ন কণ্ঠে জিজ্ঞাসা করলো-_সেলাম শেখ, সাহেব, এদিককার 
খবর কি? 

শেখ সাহেব চোখ তুললো । কোনো! কথ! বললো না । 

কি খবর শেখ সাহেব ? 

_ খবর !__এবার বুড়ো কথা বললো-_সব শেষ । এ পাড়ায় তে! 
বাড়ি বাড়ি মড়ার গাদি লেগেছিল | igis, শেষে ঠেলা গাড়িতে 
করে সব নিয়ে গিয়ে যমুনার তীরে পুড়িয়ে ফেলা হলো । বাড়ী বাড়ী 
ইরানী ফৌজ লুঠ করেছে। পাড়াকে পাড়া শৃ্ঠ হয়ে গেছে। 

_ তোমার এই দোকান লুঠ হয়নি? 

__ আমি ছেলেটাকে নিয়ে পায়খানার নীচের ঘরে লুকিয়ে ছিলাম | 
তাই জান্‌ বেঁচে গেছে | আমি এখন একা এখানে আছি । 

মহাবীর কয়েক মুহূর্ত স্তব্ধ হয়ে দাড়িয়ে থাকে | 

শেষে জিজ্ঞাস! করে__আমার বাবা-মায়ের খবর কি? 

__জানি না। সেই খুনোখুনির পর থেকে তাদের আর দেখিনি। 
দোকানে তামাক কিনতেও কেউ আসেনি । কারও মুখে যে খবর পাব, 
তেমন কেউ নেই। পুরো দু'-দিন তো লুকিয়েই ছিলাম, পরের দিনও 
পথে বেরোইনি | তুমি নিজে গিয়ে একবার দেখে এসো! | 

দুশ্চিন্তাগ্রন্ত মহাবীর গলির মধ্যে অগ্রসর হলো | 

কয়েক পা! গিয়েই বুঝলো, অবস্থা কী সাংঘাতিক | কোন বাড়ীতে 
বাসিন্দা নেই, দরজ! ভাঙ্গা, কোন কোন, বাড়ীর দরজার সামনে 
'তু'-একট! ভাঙ্গাচুরো মগ, বালতি, ছেড়া-বালিশ নজরে পড়ছে। সব 
বাড়ী লুঠ হয়েছে | 

মহাবীর তখন প্রায় ছুটছে | সাত-আটখানা৷ বাড়ি পার হয়েই সে 


এক ভাঙ্গ। দরজার সামনে এসে দাড়ালো | ভিতরে দাওয়ার উপর 
দিথিজয়ীর দিগন্ত ২৭ 


চারপায়ার পাশে গড়-গড়াটা ভেঙে পড়ে আছে, কল্‌কেটা তিন টুকরো । 
ঘরের মধ্যে মাটির হাড়ি-কুড়ি একটাও আস্ত নেই। পিতলের লোটা, 
থালা, বাটি কিছুই নেই। ঘর ছু'খানা হতশ্রী, লুষ্টিত। শুধু ফাকা 
ঘরে এমন কান্নাভেজা বিষণ্নতা থাকে ai | 

এখানে বুঝি বাসিন্দারাও খুন হয়েছে | 

মহাবীরের মাথার মধ্যে fay ঝিম্‌ করে উঠলো । দাওয়ায় এসে 
চারপায়াটার উপর সে gA করে বসে পড়লো । হঠাৎ তার মনে 

সারাটা! রাত মহাবীরের বাপ-মা-হারা নিঃসঙ্গ ঘরে জেগে-জেগেই 
কেটে গেলো.। কখনো! অন্ধকার দাওয়ায় পায়চারী করেছে, কখনো বা 
ঝুপ করে এসে বসেছে খাটিয়ার উপরে । মাথার মধ্যে কোথায় যেন 
আগুন জলছে। বুড়ো বাপ-মাকে এভাবে হারাতে হবে, সে কোনোদিন 
ভাবেনি । কখনো কখনো মন তার পুড়তে থাকে, যখন ভাবে__ 
হরবংশের কথামত ওদের ALF তখন চলে গেলেই ভাল হতো | 

সকালে সে চারপায়ার উপর শুয়ে পড়লো আকাশের পানে 
তাকিয়ে | সন্ধা অবধি কেটে গেলো সেই একই অবস্থায় । BAA 
কথা মনেও হলো না, খিদেও পেলো না । কাল থেকে পরনে সেই 
সরকারী পোশাকই রয়েছে | 

সন্ধ্যাবেলা হঠাৎ তার কি মনে হলো, চারপায়া থেকে সে উঠে 
পড়লো, নাগরা পায়ে দিয়ে বেরিয়ে পড়লো বাড়ী থেকে । গলি পার 
হয়ে চাদনী চক পাশ কাটিয়ে মহাবীর চললো! যমুনার তীরে | 

একটা নিমগাছের নীচে একটা ঝুপড়িতে শা’ মুবারক থাকেন। 
আশী বছরের বৃদ্ধ। ফটিকের জপমালা ঘুরিয়ে চলেছেন দিনরাত 
বাদশ। ডুলি পাঠিয়ে দেন, আমীর-ওমরাহ. রা! ঘোড়া থেকে নেমে দাড়ায়, 
সেলাম দিলে মুবারক শা” আশীর্বাদ করেন, তারপর আবার মালা 
জপতে শুরু করেন। অনাবশ্যক কথ! বলতে তিনি অভ্যস্ত নন। কেউ 
কোনো! বিশেষ প্রশ্ন করলে সংক্ষেপে জবাব দেওয়াই মুবারক 

শা’-এর অভ্যাস । নাহলে ঘণ্টার পর ঘন্টা ঠার কাছে বসে থাকলেও 
কোনো কথা নেই । তিনি চোখ বুজে বসে বসে মাজা ঘুরিয়ে 
WAR | 

মহাবীর চুপ করে খানিকক্ষণ বসে রইলো, তারপর বললো - হুক্রত 
সাব, আমি একটা কথা জানতে চাই । কৃপা ঝরে বলুন, আমার বাহা- 
মা বেচে আছেন কি না। থাকলে কোথায় আছেন ? 

ফকির সাহেব চোখ মেললেন, তাকালেন মহাবীরের মুখের পানে, 


* অন্ধকারে সে মুখে তিনি কি দেখলেন তিনিই জানেন, তারপর বললেন 


নেহি হায়। 

মহাবীর জবাবটা শুনে নিজেকে সামলাতে কয়েক মিনিট সময় 
নিলে। তারপর আবার বললে-__হজরত | 

ফকির চোখ মেললেন | 

-_ আমি এই মৃত্যুর প্রতিশোধ চাই | 

ফকির আবার মুখের তাঁর পানে তাকিয়ে বললেন-_হিম্মতেরকাজ । 

_-আমি পারবো? 

_ খোদা মেহেরবান, তিনি মেহেরবানি করলে মানুষ সব পারে) 

_আমি তাহলে এখন কি করবো ? 

_ কেল্লাতেই থাকবে। সঙ্গে কাটাকুটির দাওয়াই রাখবে । 
কাউকে বিশ্বাস করবে না, খোদার উপর ভরসা রাখবে । কাজের 
সুবিধা করতে হলে ধর্মটাকে বদলে নাও । খোদা হাফেজ ! 

“খোদা হাফেজ’ মুবারক শা'র শেষ কথা । এর পর যত কথাই 
বলা হোক, ফকির আর জবাব দেবেন না। মহাবীর সেলাম জানিয়ে 
উঠে পড়লো | 

* * + 

রাত দুপুর পার হয়ে গেছে। দেওয়ান-ই-আমের পিছনে মখমল 
বিছানো গদির' উপর তাঁকিয়া হেলান দিয়ে অন্তরঙ্গ মুনশী আর 
আফগান ওমরাহদের নিয়ে নাদির শী'বসে আছেন | সোনার গড়গড়ার 
সোনালী নল মুখে রয়েছে, সরেস SER তামাক খাচ্ছেন, আর 

'মুনশীর হিসাব শুনছেন। লাখ-লাখ টাকার হিসাব | 
বাদশাহের ছু'কোটি টাকা । তারপর দেওয়ান, উজির, সুবাদার, 
ওমরাহদের ঘর থেকে পঞ্চাশ লাখ,ত্রিশ লাখ, বিশ লাখ, পনেরো লাখ, 
দশ লাখ, পাঁচ লাখ । পাঁচ লাখ টাকার নীচে আর কথা নেই। তার 
ACH আছে হীরা-জহরৎ। বাদশাহী ময়ূর সিংহাসন ও কোহিনূর | 
নাদির শা’-এর কাছে এ স্বপ্ন, এ আশাতীত | এ তো কল্পনার 
বাইরে | তইমুর AF ও সুলতান মামুন এত সম্পদ একসঙ্গে পায়নি। 
তারপর আলমগীরের নাত্‌নীর মেয়েকে সে নিয়ে যাচ্ছে পুত্রবধূ 
করে। নাদিরের চোখ ছুটি উজ্জল হয়ে উঠলো, বলে উঠলেন এ সবই 
খোদা-আলার মেহেরবানি, তইমুরের আশীর্বাদ ! 
নাদির তইমুরকে আদর্শ বীরপুরুৰ বলে মনে করেন | তইমুরের 
‘একখানি আত্মচরিত সবসময় তার হাতের কাছে থাকে । তাকিয়ার 
নীচে থেকে লাল চামড়ায় বাধানে। তইমুর-চরিত বের করে নাদির সেটা 
পড়ার উপক্রম করলেন। মুনশীকে বললেন__ছুটি | 
মুনশী বিদায় নিলে।,আফগান-ওমরাহ রাও কুনিশ করে বিদায়নিলে|। 
নাদির মৃদুকণ্ডে ডাকলেন__-আবদালি | 
হু'কাবরদার পিছনে বসে তামাক সাজছিলে।, সামনে এলে! | 
পা দুটো একটু মালিশ করে দাও! 
আবনালি নাদিরের পা টিপতে বসলো! | নাদির তইমুর-চরিতের 
পাতা ওল্টাতে লাগলেন । রাত্রি এগিয়ে চললো | 
আশাতীত বিত্তলাভে উত্তেজনা আছে। নাদিরের মন উত্তেজিত 
হয়ে আছে। তার উপর অত্যুৎকুষ্ট বাদশাহী সিরাজী পানীয় মাথার 
মধ্যে যে উত্তেজনা জাগিয়ে দিয়েছিল, তাতে ঘুম আসা সম্ভব নয়। 
নাদির বার বার পঠিত তইমুর লক্গের জীবনকথার উপর নতুন করে 
চোখ বোলাচ্ছেন। তইমুর তার আদর্শ । তইমুরের মত নাঁদিরও হবে 
দিগ্বিজয়ী । বাধা ছিল অর্থের, এবার সে অর্থ হাতে এসেছে । উপযুক্ত 
বিশাল সেনাবাহিনী রাখতে আর অন্তুবিধা হবে না। মধ্য এশিয়ায় 
এবার একছত্র অধীশ্বর হবে নাদির শ।"। নাদির ঘুমুবেন কি, তার 

মাথার মধ্যে শিরায় শিরায় রক্ত চন্চন্‌ করতে থাকে | 

আবদালি পা টিপতে থাকে । সারাদিনের পর রাতেও ঘুমের 
অবকাশ নেই, দেহে ক্লান্তি জমে, কিন্তু ক্রীতদাস তার অবসাদের কথা 
বলবে কার কাছে__কে শুনবে ! 

বেদীর উপর ময়র-সিংহাসন ঝলমল করছে । মাথার উপর ঝাড়- 
লঠনের আলোয় রঙের খেল! চলেছে। চুনীর লাল আভা, পান্নার 
aga, নীলার রক্তাভ নীল, পোখরাজের হলুদ, হীরের দীপ্তি aha মত। 
মনে হচ্ছে যেন একটা ছ্যাতিময় ময়.র পাখনা মেলে বসে আছে। 
নাদির যত দেখেন তত JAZA | AFATA নাদির ডাকেন_মাবদালি । 

-খোঁদাবন্দ ! 

ag a সিংহাসনটা কেমন ঝলমল করছে ! 


_ ওটার দাম কত জানিস? বিশ কোটি টাকা বাদশাহ, 
সাজাহান তৈরি করিয়েছিলেন । তারপর এই সিংহাসনে বসেছে 
আলমগীর । তারপর এখন যার! বসেছে, তারা কেউ যোগ্য নয়ঃ 


যোগ্য মানুষ একমাত্র আপনি | 

azs ঠিক বাতলেছো৷ আবদালি। তোমার বুদ্ধিন্দ্ধি আছে | 
সেইজন্যই তোমাকে আমি সবসময় কাছে-কাছে রাখি। তুমি 
মনসবদারি করতে পারবে ? 

_ হুজুরের হুকুম পেলে আমি সব পারি 

_ আজ আমার মেজাজ বড় খুশি আছে | আজ সবাইকে বখশিস্‌ 
দিতে ইচ্ছে করছে । তোমাকে একটা মনসবদারি আজ আমি বখশিস্‌ 
fara | তুমি হলে দু-হাজারী মনসবদার । 

_ হুজুরের বহুত মেহেরবানি | কিন্তু হুজুর, আমি মনসবদার হলে 
আপনার তামাক সাঁজবে কে! কে আপনার হাত-পা! টিপবে ? এই 
কাঁজ আমার খুব ভাল লাগে | 

_ লড়াইয়ের সময় তুমি হবে মনসবদার, অন্য সময় তুমি যেমন 
আছো আমার কাছে-কাছে থাকবে |. 

_ হুজুরের বহুৎ মেহেরবানি ! 

পুবের আকাশ তখন ফরসা হতে শুরু হয়েছে! একটা কাক এসে 
বারান্দার সীমানায় পাথরের ঝালরের উপর বসে ডাকতে শুরু করলো | 

* kd at 

সারাদিন-রাত ঘুম নেই। আবদালি অবসন্ন হয়ে বসে আছে 
দেওয়ান-ই-আমের চত্বরের নীচে | একটু যে ঘুমিয়ে নেবে সে ভরসা 
নেই। নাদির শা” এইমাত্র একটু ঘুমিয়েছে। ঘুম ভাঙলেই তামাকের 
জন্য ডাক দেবেন, তখনই তামাক সেজে দিতে ন! পারলে অদ্ৃষ্টে অনেক 
দুর্ভোগ ঘটে। আবদালি সেই দুর্ভোগ ভুগতে রাজি নয়। সে তাই 
চত্বরের পাশেই চুপ করে বসে আছে। কিন্তু বসে থাকলেও অবসাদের 
ক্লান্তিতে আবদালির চোখ বুজে আসছে। 

প্রধান উজির নিজামূল-মূল্ক আসফ ats AMA ভ্রমণের 
অভ্যাস। ভোরে উঠে দেওয়ান-ই-আমের সামনের বাগানে তিনি 
পদচারণা করতে যাচ্ছিলেন, চোখ বুঁজে আবদালিকে বসে ঝিমুতে দেখে 
তিনি থমকে দাড়ালেন । সূর্যোদয়ের প্রথম রশ্মির আভাসটুকু মানুষটির 
মুখের উপয় পড়েছে । সেই আলোয় MAT ঝা ভাল করে তাকালেন 
আবদালির মুখের পানে | 

আবদালি ঘুমুতে চায় না, জোর করে ঘুম দূর করতে মাঝে মাঝে 
সে তাই চমকে চমকে উঠছে। এবারও সে চমকে চোখ মেললো” 
সামনে নিজামূল-থুল্ককে দেখে কুরিশ জানালো | 

আসফ, ঝা মুচকি হাসলেন, বললেন--তুমি তো শাহান শা” 
নাদিরের হুকাবরদার | 

__জী, হুজুর | 

SFT তো আগে থেকেই আছে? 

_জী, হুজুর । : আমি কান্দাহারের cate | 

_ দিল্লী বিজয়ের পর শাহান শা" তোমাকে কিছু বখশিস্‌ দেননি i 

ছু'হাজারী মনসবদার করে দিয়েছেন | 

_ মাত্র ছু'হাজারী মনসবদারি দিয়েছেন! শাহান শা’ জানেন না 
যে, তুমি একদিন শাহান শা’র মসনদে বসবে | 

_মাপনি কি বলছেন হুজুর | 

—aifq তোমার কপালের লিখন দেখতে পাচ্ছি, পাঁচ বছর পরে 
তুমি হবে সুলতান, পাঁচ বছর বাদে তুমিই বসবে aga সিংহাসনে | 
তোমার নসীব সেই কথাই বলছে | 

আবদালি ভয় পেয়ে গেল, বললো-_এসব কথ! বলবেন না হুজুর, 
তাহলে আমার কাধের উপর মাথা থাকবে না | 

আসফ ঝা হাসলেন, বললেন-_তোমার মাথা এতো সহজে যাবার 
নয়। তোমার ওই মাথাই তোমাকে বসাবে সিংহাসনে । মাথা যায় 
তো পরে যাবে, তার আগে নয়। নিজামূল-মূল্ক আসফ ঝা বাজে 
কথা বলে না | 

আবদালি আবার কুমিশ করলো । আসফ ঝা এগিয়ে গেলেন 
বাগানের দিকে । আবদালির চোখ থেকে, ঘুম ছুটে যায়! হুকাবরদার 
থেকে ছু'হাজারী মনসবদার, সেখান থেকে স্থলতান_এ তো আজব 
কথা । তা সে যত আজব ও অসম্ভব কথাই হোক, কথাটা আবদালির 
মনকে চেপে ধরলো । আবদালি সুলতান ! 

অপরাহ্ণ বেলায় আহারাদির পর নাদির দেওয়ান-ই খাসে বসে 
তামাক সেবন করছেন, আর সেই সঙ্গে চলেছে নানা গল্প । সেখানে 
বাদশা মহম্মদ শা’ বড় বড় ওমরাহর! অনেকেই আছেন | নাদির শা’ 
দিল্লী থেকে বিদায় নেবার উদ্যোগ-আয়োজন সম্পূর্ণ করছেন | 

কোন এক সময় নাদির কি ষেন ভাবলেন, তারপর আসফ ঝাকে 
জিজ্ঞাস করলেন__নিজামূল-মূলক, আজ সকালে আপনি আমার হুকা- 
বরদারকে কি যেন বলছিলেন? আমার ঘুম ভাঙতেই দেখি, আপনি 
তার সঙ্গে কথা বলছেন | 

আসফ al শঙ্কিত হলেন। তখন নিজেকে সামলে নিয়ে বললেন__ 
' হুকাবরদার সিঁড়ির উপর বসে বিমুচ্ছিল, তাই বললাম, খানিকটা সে 

ঘুমিয়ে নিতে পারে। তা সে ভরসা পেলে না। 

__কাল তাকে ছু*হাজারী মনসবদার করেছি সে এখন ভাবছে, 
আমায় খুশি রাখলে আরও বড় বড় বখশিস্‌ মিলবে, আরও বড় হওয়া 
যাবে। 

aU সে হবে শাহান AY | তার বরাত তাকে অনেক উপরে 
Para | 

_-বরাত নিয়ে আপনি তো খুব চর্চা করেন, শুনেছি। আপনি 
যাকে A বলেন তার তাই ঘটে | 

আসফ ঝা চুপ করে রইলেন। 

নাদির শা বললেন-_-আমি দিল্লী দখল করবো, এ কথা আপনি কি 
বাদশাহ কে কখনো বলেছিলেন? 

বলেছিলাম, তিনি সর্বস্বান্ত হবেন | 

__-আমার ভবিষ্যৎ সম্বন্ধে কিছু বলতে পারেন*? 

__কিছুটা বলা যায়,তবে সে কথা আপনার মনের মতো হবে না) 

_তা হোক, আপনি বলুম | 

_-আপনি বেয়াদবি বলে মনে করবেন | 

— fey মনে করবো না, আপনি বলুন | 

_ আপনিও লড়াই করতে করতে একদিন নিঃস্ব হবেন খোদাবন্দ, 
শেষ অবধি আপনার সেনাবাহিনী আপনার বিরুদ্ধে বিদ্রোহ করবে ) 
সে বিদ্রোহ সামলানো৷ আপনার পক্ষে সহজ হবে না । 

—orlal কি আমাকে বন্দী করবে, না খুন করবে ? 

_-আপনি সতর্ক থাকলে রক্ষা পাবেন | 

— ae দিনের মধ্যে এই বিদ্রোহ ঘটবে ? 

_-পাঁচ-ছ বছর। 

নাদির হাসলেন, বললেন-_ মৃত্যুকে আমি ভয় করি না, উজির 
সাহেব । বনু জনের বহু মৃত্যু আমি দেখেছি, আমার মৃতুটা ঘটবে 
সব শেষে । সেইটাই হবে আমার শেষ দেখা । সেজন্য আমার 
ছুর্ভাবনা নেই। আপনি নির্ভয়ে আমার মৃত্যু সম্পর্কে বলতে পারেন ॥ 

নাদির শা'কে এই ক'দিনে আসফ ঝা ভাল করেই চিনেছিলেন 
তাই হেসে বললেন-_মানুষের সব ভবিষ্যৎ-বাণীই সফল হতে পারে, 
শুধু মৃত্যু সম্পর্কে কোন সময় বা ক্ষণ বলা যায় না। 

কিভাবে মৃত্যু হবে, তা বলা যায় ? 

_তাযায়। আপনার মৃত্যু হবে শান্তভাবে, কোন যদ্ধ-বিগ্রহের 
মধ্যে Az | ; 

কথাটা শুনে নাদির খুশি হলেন। বললেন-_€ই হুকাবরদার কি 
হবে। 

__ও একজন জায়গীরদার হবে | 

__আমীর হবে? 

__-অসম্ভব নয়। 

সুলতান ? 

__তা-ও হতে পারে। 

_ আমার মত দিশ্থিভরী ? 

__সে সম্ভাবনাও আছে। 

__ওই উজবুকটা যদি সত্যি একদিন দিখ্বিজয়ী হয়, তাহলে তখন 
সে তো আমার কথা ভুলে যাবে। ভুলে যাবে যে, সে একদিন 
নাদির শা*এর একজন হুকাবরদার ছিলো | 

বলতে বলতে নাদির সহসা আবদালিকে ডাকলেন-_এই Boge 
ইধার আও | 

আবদালি কাছে এলো | 

শির arate | 

আবদালি মাথা নত করলো । নাদির শা হাতে আবদালির ডান 
কানট। ধরলেন, তার পর কোমরবদ্ধ থেকে ছুরি টেনে নিয়ে কচ্‌ করে 
কানটা কেটে দিলেন | বললেন-ব্যাটা যখন দিথ্বিজয়ী হবি, তখন 
এই কাটা কান দেখলেই তোর মনে পড়বে যে, তুই নাদির শাহের 


হুকাবরদার fafa | 
কান থেকে ঝরঝর করে রক্ত বরছে। আবাদলি কাধের দামাস্কাসি 

রুমাল দিয়ে কান চেপে ধরলো ডান হাতে, ঝা হাতে কুনিশ করে 
বললো-_আমি আপনার কেনা চাকর, আপনি আমাকে খুনও করতে 
পারেন হুজুর, আমি Si শাহান শা*র মেহের বানি বলে মনে FACT! | 
নাদির কাটা রক্তাক্ত কানটা আবদালির মুখের উপর ছুড়ে দিয়ে 
বললেন-___য। তোর হুকাবরদারির ছুটি, আজ থেকে তুই হবি ছ-হাজারী 
সনসবদার | 
__-আপনি col কাল আমায় ছু'হাজারী মনসবদার করেছেন হুছুর। 
-_আজ করলাম ছ'হাজারী। যাঁ_ 
আবদালি আবার কুমিশ করে বেরিয়ে এলো | 
* * * 
তোরণের মুখেই আবদালির সঙ্গে মহাবীরের দেখা | মহাবীর 
“দেখেই চিনলো ৷ দুর থেকে নাদিরের আশেপাশে এই মানুষটিকে এই 
ক'দিনে অনেকবার দেখেছে | তার মুখের উপর রুমালের পাশ দিয়ে 
আঙ্গুলের ফাক দিয়ে রক্ত গড়াচ্ছে দেখে, মহাবীর অবাক হলো! বললো__ 
এত রক্ত কেন ALT? আপনার কি হলো? 
_ কান কেটে গেছে ! বলে আবদালি পাশ কাটাচ্ছিলো! | 
মহাবীর বললো- খুব. কেটে গেছে ! চলুন, আমি আপনাকে 
.হেকিম সাহেবের কাছে নিয়ে যাচ্ছি। একটা মলম লাগিয়ে দিলেই 
এখনি রক্ত বন্ধ হয়ে যাবে। 
আবদালি খেয়ালে বেরিয়ে যাচ্ছিল, কোথায় যাবে ঠিক নেই। 
মাথার মধ্যে RART করছে । আর মনে ননে অভিসম্পাত দিচ্ছে 
নাদিরকে। হেকিমের কথ। শুনেই তার মন বর্তমানে ফিরে এলো, 
তাই তো কানের রক্তপাত বন্ধ করতে হবে । আবদালি ফিরে 
-দাড়ালে৷ ৷ বললো-_হেকিম সাহেব কত দূরে থাকেন ? 
_াদনী চকে । 
_ মলমের দাম চাইবেন তে।? আমার কাছে টাকা-পয়স। নেই। 
._আপনি জখম হয়েছেন, আপনার সুস্থ হওয়ার দরকার, পয়সার 
জন্য ভাববেন | হেকিম সাহেব যদি পয়সা চান, সে তবে আমি দোবে। | 

আপনি চলুন। আবদালিকে নিয়ে মহাবীর কেল্লা থেকে বেরিয়ে 
পড়লো | 

কেল্লার দরওয়াজা, সোজ| চলে গেছে চাদ্নী চক অবধি । এই 
পথে আগে বাদশা সাজাহান জৌলুস করে বেরুতেন | 

চৌমাথার উপরেই চকবাজার। চকবাজারে হেকিমী দাওয়াইখ-নার 
কয়েকটি দোকান, তারই দোতলায় হেকিম মুজিবর খানের আস্তানা | 
তিনিই এখানকার. প্রবীণ হেকিম, কয়েকপুরুষ- ধরে বাদশাহী 
পরিবারে ও আমীর-ওমরাহদের চিকিৎসা! করে আসছেন। সেই কারণে 
তার মর্ধাদাও যথেষ্ট | মহাবীর চিনতে! | সোজা সে দোতলায় উঠলো | 

ঘরে ঢুকেই 'তার মনে হলো, ঘরের সে জৌলুস নেই । মেঝেতে 
দামী গালিচা নেই। দরজায় রেশমী পর্দা নেই। ঘরখানা কেমন 
যেন Sr মেঝেতে মাদুর বিছানো, তারই একপাশে একখানি 
ছোট আসন পেতে বৃদ্ধ হেকিম সাহেব গড়গড়া টানছেন। 

_ সেলাম হেকিম সাহেব |... 

_ এসো, এসো, ACAI | 

_আপনার ঘরের এ কি আবস্থ।হেকিম সাহেব? . A 

আমার সব লুঠ হয়ে গেছে, আমার ছেলেটা খুন হয়েছে। আমি 
চাকরটাকে নিয়ে বাদশাহী মহলে ছিলাম, তাই বেঁচে গেছি। তোমার 


খবর ভাল? মুন্শীজী ঠিক আছেন? 


আমি তো! তোষাখানায় ছিলাম । বেরোনোর হুকুম ছিল al | 


‘তারপর বেরিয়ে এসে দেখি, বাবা-মা কারও পাত্তা নেই । 


সবই তকদীর, দিল্লীওয়ালাদের নসীব খারাপ! ছুচার বছর 
অস্তর এক-একটা৷ DEH লেগেই আছে । সবই খোদাতালার মরজি ! 
হেকিম সাহেব গড়গড়া খেতে ভুলে গেলেন, উদাস চোখে 


তাকালেন জানাল! দিয়ে সামনের আকাশের পানে । 


সঙ্গে একজন রোগী ছিল হেকিম সাহেব | 
রোগী! ভিতরে নিয়ে এসো। 
মহাবীর আবদালিকে ভিতরে ডাকলো | 

হেকিম বললেন-_কি হয়েছে দেখি 1 

আবদালি হাতের রুমালটা সরালে! | 

-_এ কি! এতো একটা কান কেটে নিয়েছে । 

আবদালি চুপ করে রইলো! | 

--কে এমন করলে? কি করেছিলে? 

মহাবীর আগেই আবদালির কাছ থেকে শুনেছে ঘটনাটা । সে আব- 
দালির পরিচয় দিল, বললো-_শাহানশা” নাদির শাহের এ এক 
খেয়াল ! 

-_খোদা এমন নিষ্ঠুর মানুষ স্থষ্টি করেছেন, ভাবলে মনে কষ্ট হয় ৷ 
যাক্‌ তুমি বসো, আমি দাওয়াই দিচ্ছি। এখনি রক্ত বন্ধ হয়ে যাবে। 
ওসমান__-ওসমান__ 

চাকর এলো, ঘরের একপাশে কয়েকটি তাকের উপর পাথর ও 
মাটির অনেকগুলি পাত্র ছিল, হেকিম তারই একটা নামিয়ে আনতে 
বললেন । সঙ্গে এলো সাদা কাপড়ের টুকরো । হেকিম সাহেব কাটা 
কানের রক্ত মুছে মলম লাগিয়ে দিলেন । বললেন-_আমার ছেলেকে 
তোমরা খুন করেছ, আমার বাড়ী তোমরা লুঠ করেছ, তোমাদের 
চিকিৎসা করতে আমার ইচ্ছা হয় না। শুধু খোদাতালা তোমাকে 
আমার কাছে পাঠিয়েছেন ভেবেই আমি তোমার চিকিৎসা করলাম । 
তার উপর মুনশীভীর ছেলে তোমাকে সঙ্গে করে নিয়ে এসেছে | 
fe দিতে হবে 1__আবদালি জিজ্ঞাসা করলো | 

_তোমাদের টাকা তো লুঠের টাকা- রক্তমাখা টাকা, ও টাকা 
আমি নিতে পারি না । ' 

যদি আমি দিই, নেবেন তো 1-_মহাবীর বললো | 

__দেশের দুশ মনের জন্য তুমি টাকা দেবে কেন? যদি তোমার 
টাকা বেশি থাকে, গরীব-ছুঃখীদের দাও গে। দুশমন সেবার মজুরি 
আমি চাইনা । যাও-_ 

হেকিম সাহেবের মুখের পানে তাকিয়ে মহাবীর আর কোন কথা 
বললো না, আবদালির সঙ্গে পথে নেমে এলো | 

মহাবীর বললো-_এখন কেমন বুঝছেন, সাহেব? কোন কষ্ট হচ্ছে? 

আবদালি বললো-_-সব Stel হয়ে গেছে । খুব ভাল ওষুধ | 

_ইনি বাদশাহী হেকিম। 

_ তোমাকে খোদাতালা আশীর্বাদ করুন । তুমি যা করলে, চিরদিন 
আমার মনে থাকবে । যদি কখনো! তোমার কোন দরকার হয় তে 
আমার কথা মনে রেখো-_-আহম্মদ আবদালি, ছ'-হাজারী মনসবদার | 

_-আপনি মনসবদার | 

হ্যা, আগে হু'কাবরদার ছিলাম, কান কেটে নিয়ে আজ থেকে 
শাহানশা’ আমাকে ছ’-হাজারী মনসবদার করেছেন | 

_ ভখম করলেন, আবার মনসবদারিও দিলেন, আশ্চধ তো! 

_ শাহানশাহী খেয়াল ! ওসব আমরা বুঝবো না। 

+ Ea + 

আজ নাদিরৈর দিল্লী-ত্যাগ ৷ সকাল থেকেই বিশাল সেনাবাহিনী 
অতি ব্যস্ত । সকালে আহারাদি শেষ করে প্রত্যেকে নিজ নিজ লুঠের 
মাল গুছিয়ে নিয়ে ঘোড়ার পিঠে বেঁধে তৈরি হচ্ছে | এক-একটি শিবির 
খালি করে দিলেই খিদ্মতগার এসে তাবুর খুটি তুলতে শুরু করবে । 

নাদির শা’ সকালে দেওয়ান-ই-আমে কিছুক্ষণের জন্যে, দরবারে 
বসেছিলেন | সকলের কাছ থেকে বিদায় নিয়েছেন | এবার কয়েকজন 
বিশিষ্ট ওমরাহের সঙ্গে বাদশাহের ভোজ খেতে গেছেন। এই ভোজের 
পরেই যাত্রা শুরু । এক লাখ মানুষের চলে যাওয়া তো সহজ 
ব্যাপার নয়, অল্প সময়ের কথাও নয়। 

আবদালি এখনও নাদিরের কাছে-কাছেই থাকে । মাথার পাগড়ি 
বদলেছে, গায়ের আলখাল্লা বদলেছে; কিন্তু কোন্‌ দলের সে মনসবদার 
হয়েছে, তা এখনও জানে না | যাবার সময় হয়তো নাদির শা বলবেন, 
নয়তো তা-ও বলবেন All যেমন আছে তেমনি চলবে। তবে 
এখন আর তাকে গড়গড়া বইতে হয় না, এই যা কথা | 

আবদালি গেল সিপাই-সর্দারদের সরাইখানায় খেতে । এখানে 
আর যারা আসে, তারা অনেকেই তাকে ভাল নজরে দেখে না 

হঁকাবরদার থেকে একেবারে ছ'হাজারী মনসবদার, একটা সাধারণ 
চাকর থেকে একেবারে সেনাপতি এবং ছ"হাজারী নায়ক, এটা অনেকের 
কাছেই গ্রীতিকর নয়। আড়ালে তারা ব্যঙ্গ করে বলে ‘কানকাটা- 
মনসবদার+ | “ আবদালি এ কথা জানে, তবে সে গ্রান্া করে না। 
তাকে আরও উপরে উঠতে হবে । নিঙ্গামূল-মুল্কের ভবিষ্যৎবাণী যদি 
সার্থক হয়, তাহলে আজ যারা বিদ্রুপ করছে, একদিন তারাই তাকে 
কুনিশ করবে । আবদালি সেই কারণে মুখ বুঁজে আহার করে চলে 
যায়, কারও সঙ্গে কথাবাতা বিশেব বলে না। 

সরাইখানা থেকে বেরুতেই, মহাবীর তাকে সেলাম দিল-_সেলাম 
সাহেব | s ~- 

আবদালি সংক্ষেপে বললো--আজ আমরা চলে যাচ্ছি। 

_জানি। কানটা কি আজ একবার হেকিম সাহেবকে দেখিয়ে 
যাবেন? আর তো দেখানো হবে না। 

_ ২ ব্যথা-বেদনা কিছু নেই । মনে হয়, ক্ষত শুকিয়ে গেছে । আর 
যাবার দরকার নেই । সেদিন তুমি যা করেছিলে, তোমাকে ধন্যবাদ 
fre) খোদা তোমার মঙ্গল করুন। তোমার জন্য কিছু করতে 
পারলে, আমি সুখী হতাম, কিন্তু সে সুযোগ আর হলো না। 

মহাবীর ইতিমধ্যে মনস্থির করে ফেলেছে £ যেভাবে হোক, নাদিরের 
কাছে-কাছে থাকতে হবে, নয়তো বদলা নেওয়া হবে না । সে বললে 
--আপনি এখনও আমার উপকার করতে পারেন। 

কি বল? 

_-মাপনি আমাকে আপনার সঙ্গে নিয়ে চলুন | 
তুমি কি লড়াই জানে! ? 

T af খিদ্মতগার হয়ে যাবো | 

-তোমার দেশ ছেড়ে তুমি কাঁবুল-কাদ্দাহারে চলে যাবে, কষ্ট 
হবে না? 

দেশে আমার কেউ নেই, কিছু নেই। আমি আপনাদের সঙ্গে 
ঘুরবো, নানা দেশ দেখা হবে । কাজ করবো, কিছু মাইনেও পাবো | 

বাদশাহের দরবারে কাজ করে মাইনে পাওয়া যায় না। দিনের পর 
দিন মুদিখানা থেকে ধার করে খেতে হয়, মুদি অপমান করে। এ 
অবস্থা আর সহ্য হয় না | 

__বাদশাকে কিছুই জানাবো না 

তা তুমি যদি যেতে চাও, আমার সঙ্গে যেতে পার । তোমাকে 
সঙ্গে নিতে আমার কোন অস্থুবিধা হবে না | তোমার ঘোড়া আছে কি? 

__সে একটা ঘোড়া আমি জোগাড় করে নেবো । 

__বেশ এখনি তৈরি হয়ে এসো । তা তোমার নামটা তো এখনও 
জানা হয়নি ata কি? 

মহাবীর এই নামের ব্যাপারটা আগেই ভেবে নিয়েছিল, বললে! 
নাম মহম্মদ TAA, লোকে আমাকে মুনশী সাহেব বলেই ডাকে | 

বেশ, তাড়াতাড়ি তৈরী হয়ে এসো i 

* * * 

-জুমা মসজিদে দিিপ্রহরের নামাজ সেরে নাদির শা” যাত্র। শুরু 
করলেন | নগরের বাইরে যে সব তাৰু পড়েছিল, সে সবের সৈনিকের! 
অনেক আগেই যাত্রা শুরু করেছিল । এবার তাদের পিছনে চললেন 
নাদির শী'। পর পর কয়েকটা হাতি। প্রথম হাতির পিঠে নাদির শা”, 
পাশের হাতির উপর বাদশা মহম্মদ শা’। তারপর বাদশাহের 
কয়েকজন ওমরাহ. নাদিরের কয়েকজন সেনানায়ক | তার পেছনে 
তুকা কাঁজিলবাসী ফৌজ-_নাদিরের দেহরক্ষী অশ্বারোহী দল । 
তারপর নাদিরের- থিদ্মতগারের দল । তার পিছনে বাদশাহী 
অশ্বারোহীরা | 

কাজিলবাসী বাহিনীর মাঝে এক সারি ঘোড়া চলেছে যাদের পিঠে 
কোন সাওয়ার নেই, আছে শুধু মস্ত এক-একটি থলি বাধা । এই থলি- 
গুলিতে আছে টাকা, মোহর ও হীরা-জহরত ৷ আর হাতির সারির 
শেষে হাতিটার পিঠে কাপড় ঢাকা দিয়ে চলেছে ময়ুর-সিংহাসন | 

বিভয়গর্বে চলেছেন: নাদির শা? । বাদশা তাকে এগিয়ে দিতে 

আসছেন দিল্লীর শেষ প্রান্ত অবধি। আর পাঞ্জাবের gatta 
জাকেরিয়া খান যাবেন লাহোর হয়ে পেশোয়ার অবধি | 

সবার পিছনে হাত-বীধা, কোমরে দড়ি-বাঁধা সারি সারি মানুষ 
চলেছে পদতব্রজে | সঙ্গে কপাণধারী রক্ষী। দিল্লী শহর থেকে নাদির 
শা’ কয়েকশত শিল্পীকে বন্দী করে নিয়ে চলেছেন । এদের নিয়ে তিনি 
নিজের দেশের উন্নতি করবেন | বন্দীরা কেউ স্থপতি, কেউ তক্ষণ-শিল্পী 
কেউ ভাস্কর, কেউ aera, কেউ রৌপাকার, কেউ বা চিত্রকর | নাদির 
শা’ এদের স্থজন-শক্তিকে সম্পদ বলে ধরেছেন, তাই সোনা-রূপার মত 
এদেরও লুঠ করে নিয়ে চলেছেন | 

দামামাবাজিয়ে দল পিছনে জয়বা্য বাজিয়ে চলেছে । দিগ্িজয়ী 
নাদির শা’ দিল্লী থেকে বিদায় হচ্ছেন | (তারিখটা ৫ই মে ১৭৩৮ অব্দ)। 

দিল্লী থেকে নাদির পৌছলেন লাহোর । লাহোর থেকে পেশোয়ার। 

পেশোয়ারের শেষে কাবুলনদীর ধারে গিরিবস্তের মুখে জাকেরিয়! 
খান নাদিরের কাছ থেকে বিদায় নিলেন । জাকেরিয়। খান পাঞ্জাবের 
স্ববাদার । দিল্লী থেকে তিনি আসছেন নাদিরের সঙ্গে । বাদশাহের 
ওমরাহদের মধ্যে এমন বুদ্ধিমান বিচক্ষণ মানুষ বেশি নেই | 

বিদায়কালে নাদির বললেন_-আমি আপনার উপর বড় সন্ত 
হয়েছি খান সাহেব । বাদশাহের ওমরাহদের মধ্যে আপনি একজন 
যোগ্যতম মানুষ । আপনার যদি কোন প্রার্থনা থাকে তা আমায় 
বলুন, আমি সাধ্যমত আপনার প্রার্থনা পূরণ করবো | 

জাকেরিয়া বললেন-_আমি প্রজাদের কল্যাণ চাই, শাসক হিসাবে 
সেটাই আমার কাম্য | 

নাদির বললেন-_-আপনার নিজের কিছু কাম্য থাকে তে! বলুন, 
যা আমি করতে পারি। 

_আমার একটা প্রার্থনা আপনি পূরণ করতে পারেন শাহানশা” 
কিন্ত বলতে সাহস হয় না | 

| নির্ভয়ে বলুন, বিদায় বেলায় আমি আপনাকে বিমুখ করবো না । 

_যেসব শিল্পীদের আপনি বন্দী করে নিয়ে যাচ্ছেন তাদেরকে 
আপনি মুক্তি দিন, এদের আত্মীয়-পরিজনদের মুখে হাসি ফুটে Bye । 

_এদেরকে দিয়ে যে আমি তেহেরাণ শহরকে দিল্লীর মত সুন্দর 
করে গড়তে চাই 1 

__মাপনি যথাসময়ে আমাকে জানাবেন, আমি এক-একটা কাজের 
জন্য এক-একদল শিল্পী পাঠিয়ে দেবো, তারা এক-একটা কাজ করে 
ফিরে আসবে । এভাবে বন্দীর মত তার! যাবে Al | স্বেচ্ছায় যাবে 
কাজ করতে | তাতে শাহানশা'র সুনাম ও মধাদা আরও বাড়বে। 

নাদির কয়েক মুহূর্ত কি যেন ভাবলেন, তারপর বললেন-_-বেশ, 
সমস্ত বন্দীদের আমি মুক্তি দিলাম । আপনি ওদের নিয়ে ফিরে যান | 

arsaa কুনিশ করে বললেন__শাহানশা নাদিরশ।' 
মেহেরবান ! 

জাকেরিয়া খান এবার পিছিয়ে এলেন । হাতে ও কোমরে দড়ি 
বাধা কয়েকশত বন্দী পথের পাশে সরে দাড়ালো, কৃপাণধারী সান্তরীরা 
তাদের পাশ কাটিয়ে এগিয়ে গেল । পিছনে জাকেরিয়া খানের যে 
পাঞ্জাবী রক্ষীবাহিনীর ছোট দলটি ছিল, তারা এবার বন্দীদের হাত- 
পায়ের বন্ধন খুলে দিলে । বন্দীরা তো! BATS | 

মনসবদার জানালো-_আমাদের স্ুবাদার জাকেরিয়া খান তোমাদের 
মুক্তি ভিক্ষা করে নিয়েছেন । তোমরা এবার ঘরে ফিরে যাও। 

অভাবনীয় এ সংবাদে বন্দীরা হৈ-হৈ করে উঠলো। চীৎকার 
করে উঠলো স্থবাদার জাকেরিয়৷ খান সাহেবের জয় হোক | 

জাকেরিয়া হাতির পিঠে ছিলেন, আকাশের পানে হাত তুলে 
বললেন-_মামি কিছু না, সবই খোদার মেহেরবানি। আল্লা হো 
আকবর ! : 

বন্দীরা সমস্বরে বলে উঠলো_মাল্প। হো আকবর | 

আবদালি ও মহাবীর একটু পিছিয়ে এসেছিল-ব্যাপারটা কি হয় 
দেখবার জন্ত। সবটুকু দেখে আবদালি বললো-__ভাল কাজে ভগবান 
সহায় হন। l 

মহবীর বললো--জগতে যত অন্যায় হয়, ভাল হয় তার চেয়ে 
কম। তাই মাঝে মাঝে মনে হয়, ভগবানের চেয়ে শয়তানের জোর 
বেশি | 


_শয়তানকেও ভগবানই AW করেছেন। তিনি সর্বশক্তিমান, 


তিনি যা করান তাই হয়। তার উপর বিশ্বাস হারানো পাপ। 

_তার উপর বিশ্বাস নিয়েই তো আমরা বেঁচে আছি, তবু মাঝে 
মাঝে সে বিশ্বাস টলে যায়। 

আবদালি আর কিছু বললো না। খানিকক্ষণ পরে 'বললো-_ 
আমরা অনেক পিছিয়ে পড়েছি; এগিয়ে চল | 

দু'জনেই ঘোড়ার রাস টেনে ধরলো | -আবদালি চললো আগে, 
মহাবীর পিছনে | 

৪ সঃ ৪ 

এর পর কয়েকটা বছর কেটে গেছে। মহাবীর সিং মুনশী এখন 
পুরোদস্তুর মহম্মদ মুনশী। সবসময় সে আবদালির পাশে-পাশে থাকে | 

শুধু যুদ্ধের সময় সে থাকে পিছনে তাবুতে | 

এক সময় আবদালিও বলেছিল-_তুমি ঘোড়ায় চড়তে জান, বন্দুক 
চালাতে পারো» তলোয়ার চালাতেও পারো । কাজেই লড়াইয়ে চল | 

জবাবে মহম্মদ বলেছিল--ওটা আমায় বলবেন না হুজুর ৷ মানুষকে 
খুন করতে গেলেই আমার হাত কীপে। আমি পারি না। 

হেসে আবদালি বলেছিল-_তুমি হিন্দস্থানের মানুষ কিনা, 
তোমাদের মেজাজ বড় নরম | মেজাজ শক্ত কর, লড়াই করতে করতেই 
অভ্যাস হয়ে যাবে। শাহানশা’ নাদির শাহের ফৌজে তুমি আছো, 
তুমি লড়াই করতে ভয় পাবে কেন ? 

মহম্মদ বলেছিল--ভয় নয়, আমি এ কাজ পারি না। তাহলে 
তো বাদশার ফৌজেই কাজ নিতে পারতাম । আপনি আমায় ক্ষমা 
করুন। 

এর পর আব্দালি আর কিছু বলেনি | 

তবে এর মধ্যে যুদ্ধ বড় কম হয়নি। তেমনি চলেছে সীমাহীন 

অত্যাচার | তার ফলে মধ্য এশিয়ার দিকে দিকে অসম্ভোষ দেখা দেয়, 
SAH অনেক জায়গায় বিদ্রোহের মাধ্যমে প্রকাশ পায়। নাদিরের 
মতো তার কর্মচারীরা নিষ্ঠুর ছিল। তাদের অত্যাচারও অসহা 
হয়ে উঠেছিল। নাগরিকেরা সুযোগ পেলেই রাজকর্মচারীদের খুন 
করতো, ঘোষণা করতো-_নাদিরকে আমরা রাজা বলে মানি না। 

খবর যেতো 'নাদিরের কাছে । নাদির সৈন্ত নিয়ে ছুটতেন। 
নগর দখল করতেন, লুঠ করে বাড়ি-ঘর জালিয়ে দিতেন, বহু লোক 
খুন হতো | 

ইস্পাহান নগরে তো নাদির নাগরিকদের বাড়ীর মধ্যে রেখেই 
সার! নগর জ্বালিয়ে দিলেন । খোরাসান নগরে নাদির নাগরিকদের 
ধরে মাথা কাটার নির্দেশ দিলেন । তারপর ‘সেই ছিন্ন মুণ্ড দিয়ে 
নগরের মাঝখানে এক মিনার বানালেন | বললেন মানুষকে এমন 
শিক্ষা দেবো যে আমার বিরুদ্ধে আর কোন বিদ্রোহ হবে না | 

তবু বিদ্রোহ হয় ৷ হাজার হাজার সৈন্য নিয়ে নাদির ছুটে বেড়ান 
মধ্য এশিয়ায়__ইরাণ, ইরাক, আফগানিস্থান | শাস্তি নেই, স্বস্তি নেই। 

এ ছাড়া আছে লড়াইয়ের খরচ। লুঠ করে যা পাওয়া যায়, খরচ 
হয় তার চেয়ে অনেক বেশি । শেষ পর্যন্ত নীদির শী” অর্থাভাবে 
পড়লেন | 
পয়সার যত অভাব হয় নাদিরের মেজাজ তাতো! নির্মম হতে থাকে | 
লুঠ ও জুলুমে প্রজারা বিপন্ন হয়ে এঠে। নাদিরের হাত থেকে রক্ষা 
পাবার জন্য তাই সর্বত্র দেখা দেয় বিক্ষোভ ও অসম্ভোষ। কিন্ত প্রচণ্ড 
শক্তির সঙ্গে কেউ পেরে ওঠে Al | 

%* bd 

ইতিমধ্যে নাদির vrata দিল্লীর বাদশাহাকে স্মরণ করেছেন। 

তইমুর mea বংশধর বাবর, তার বংশধর দিল্লীর বাদশা, এবং 
নাদি« দিগ্বিজয়ী তইমুরের ভক্ত, সেই কারণে বাদশা নাদিরের গ্রীতির 
পাত্র। দিল্লী থেকে ফিরে আসার ছু'বছর পরে নাঁদির বাদশাহের কাছে 
ভেট পাঠিয়েছেন যত বাদাম, আখরোট, কিসমিস আর তরমুজ একশো 

* 


দশটি খচ্চরের পিঠে বোঝাই করে, আর তার সঙ্গে চেয়ে পাঠিয়েছেন 
বাদশাহের দেয় খাজনা | 

বাদশা পঁচিশ লাখ টাকা পাঠিয়ে দিয়েছেন । ( ১৭৪০ অব্দ। ) 

হু-বছর পরে নাদির আবার বাদশার কাছে ভেট পাটিয়েছেন 
বাদশাহের দরবারে আমীর-ওমরাহদের জন্য একাশিটি ইরাকী ঘোড়া । 
P বাদশ। এবার আর টাক দিতে পারেননি, বদলে পাঠিয়েছেন যুদ্ধের 
জন্য একানটি শিক্ষিত হাতি ( ১৭৪৬ অব্দ । ) 

এই ছ'বারই নাদিরের দূতের সঙ্গে যহণ্মদ মুনশী দিল্লী ঘুরে গেছে । 
আবনালি নাদিরের প্রিয়পাত্র, আবদালিকে বলে দিল্লী আসতে মহম্মদ 
মুনশীর কোন অস্থুবিধাই হয়নি | 

এখন মহন্মন মুনশীকে দিল্লীর বাসিন্দ। মহাবীর সিং বলে চেনার 
উপায় নেই। এখন সে পুরোদস্তর একজন পাঠান, ষনসবদার মহম্মদ 
আবদালির খিদমতগার | 

কিন্তু রাজপুত মহাবীর সিং বাইরে যাই হোক, অস্তরে প্রতিশোধের 
FISTS তার এতটুকু হাস পায়নি । স্থযোগ ও কৌশলের অপেক্ষায় 
সে সব সময়ে সজাগ | সেই উদ্দেশ্যেই সে শাহান শা'র রক্ষীবাহিনীর 
কয়েকজনের সঙ্গে ভাব জমিয়েছে। আগে যেটা মুখের আলাপ ছিল 
দু'বার দিল্লী ঘুরে এসে সেটা হয়েছে অন্তরঙ্গ ‘দোস্ত’। এবং তার 
মাধ্যমে হয়েছে গাজা | দিল্লী থেকে গাঁজা আমদানি করে মহম্মদ মুনশী 
কয়েকজনকে গাঁজা ধরিয়ে দিয়েছে | মধ্য এশিয়ার প্রচণ্ড শীতের রাতে 
তাবুর মধ্যে যখন রাত কাটে না, থরথর করে কাপতে হয়, তখন এক 
ছিলিম গাঁজা শরীরটাকে গরম করে দেয় । এই গাঁজাকে জুগিয়ে দেয় 
কাজিলবাস সৈনিকেরা তাকে খাতির করে | 

এই কাজিলবাসদের খাতির পাওয়া সহজ নয়। এরা অতি দুরন্ত 
অশ্বারোহী সৈনিক | জাতে এরা ইরানী | মাথায় এদের লাল ফেজ 
থাকে, সেই জন্য সমস্ত পাগড়ীধারী আফগান সৈনিকের! এদেরকে বলে 
'কাজিলবাস' অর্থাৎ লাল মাথা | এদের দুরন্ত সাহসের জন্য শাহান শা” 
এদেনকে দেহরক্ষী করেছেন। দেহরক্ষী মানে তার তাবু-রক্ষী 1 শাহান 

শা’ যখন সেখানে গিয়ে তাবু ফেলেন, তারই কাছে থাকে কাজিলবাস 
সেনাদের তাবু । তার পিছনে থাকে আবদালিব তাবু, কারণ আবদালিও 
শাহান শাহের প্রিয়জন । 

কাজিলবাস সিপাহীরা বড় দাস্তিক। আফগান বা উজবেক 
সিপাহীদের তার! গ্রাহোর মধ্যেই আনে A | 

আবদালি আফগান সর্দার, তার খিদ্মতগার যে মহম্মদ খান, তার 
সঙ্গে কাজিলবাস সর্দার মহম্মদ খান কাচার-এর পরিচয় ও খাতির হবার 
কথা নয়, কিন্তু হলো | এবং তো দৈবাৎ । 

খোরাসান লুঠ করে যেদিন নাদির বন্দীদের মাথা কেটে নিয়ে সেই 
মাথ৷! দিয়ে মিনার বানালেম, সেদিন নাদিরের মেজাজ খুব ভাল ছিল | 
একদিকে যারা বিদ্রোহ করেছিল তাদেরকে উপযুক্ত শিক্ষা দেওয়া 
হয়েছে, আরেকদিকে অুনেক টাকা ও জহরত হাতে এসেছে । খোস 
মেজাজ নাদির সন্ধ্যেবেল৷ দরবারে বসে এক-একজন সর্দারকে এক- 
একটি বখশিস্‌ দিলেন। কাউকে একটা হীরে, কাউকে একটা পারা, 
কাউকে আবার একটা মুক্তা । কোন. কোন অন্তরঙ্গ একছড়া কণ্ঠহারও 
পেয়ে গেল । এসবই লুঠের মাল | 

আবদালিকে নাদির দিলেন একটা হীরে বসানো আংটি । 

তাবুর বাইরে এসে আবদালি সেই আংটি দেখালো মহম্মদ মুনশীকে, 
বললো-_তুমি তো বাদশার তোষাগারে অনেকদিন চাকরি করেছ, দেখ 
তো! এই জিনিসটা | ; 

মুনশী A নয়, কোনদিন হীরে-জহরৎ নিয়ে নাড়া-চাড়াও 
করেনি, কিন্তু তা বলে সে অজ্ঞতা! প্রকাশ করলো না । পাকা জন্থরীর 
কায়দায় আংটিট! নাড়াচাড়া করে বললো-_-মসলী চিজ, হুজুর, কমল 
হীরে, দশ রতি হবে, দামী জিনিস | এত বড় হীরে হিন্ুস্থানের আমীর- 
ওমরাহের কাছেও ছু-একখানার বেশি নেই। 

আবদালি খুশি হলো | 

তখনই কথা ছড়িয়ে পড়লে! যে, আবদালি খিদ্মতগার হলো 

দিল্লীর বাদশাহের তোষাখানার লোক, হীরে-জহরতের সমঝদার | 

তাবু ee SN Oe 
দেখ তো আমার জহরতটা কেমন ? 

শাহাব ইক NR aati 

আংটিটা হাতে নিয়ে মুনশী বললো--বাঃ! এণ্ড তো আসলী 
চিজ! হিন্দুস্থানে একে বলে সূর্যমুখী টুনি । এও দশ রতি আন্দাজ 
হবে। এত বড় চুনি বড় একটা দেখা যায় না, টাকা দিলেও পাওয়া 
যায় না। 

কাচার বললো-__কোনটের দাম বেশি, MEES না আমার 
এই চুনি? 

মুনশী বললো-__আ'পনার চুনি, হুজুর ৷ 

কাচার হাসতে হাসতে আংটিটা আঙ্গুলে পরে চলে গেল। 
আবদালির মনে হলো, সে যেন অনেকটা ছোট হয়ে গেছে । তার 
মুখের পানে তাকিয়েই মুনশী সেকথা বুঝলো, বললো-_-আপনি আমার 
কথা শুনে রাগ করবেন না হুজুর, কাজিলবাস সর্দার বাইরের লোক 
শাহানশা"র প্রিয়জন, তাকে খুশি রাখার দরকার । আপনি ঘরের লোক 
আপনাকে বোঝানো সহজ | আপনাকে ছোট করলাম, ওকে বড় 
করলাম, এতে পরে আপনারই সুবিধা হবে । আপনাকে বড় করলে 
ওর ঈর্ষা হতো, আপনার শত্রুতা করতো | শক্রবৃদ্ধি করে লাভ নেই । 
. আবদালি বললো”_তাহলে আমার হীরের দাম কম নয়? 

মুনশী বললো-_হীরে সবচেয়ে দামী । কোহিনূর যে সবসেরা হীরে, 
সেকি লাল না সবুজ? সে তো সাদা! 

আবদালি খুশি হলো । তারপর বললো--কাজিলবাসীরা বড্ড 
মাথা চাড়া দিয়েছে । শাহানশা'হের রক্ষীবাহিনী হয়ে ভেবেছে ওরা 
সবাইকার উপরে উঠে গেছে । শাহানশা*র নজরে ওদের এই 
BAI! ভাব। এবার পতন হবে | 

_পতন হবে? 

হ্যা | শাহানশা” নাদির শা’ কারও হামবড়ামি পছন্দ করেন 

না। গাছ বড় হলেই তিনি তার মাথা ছেঁটে দেবার ব্যবস্থা করেন। 

-_ওদেরকে বুঝি এবার দলে ছোট করে দেবেন? 

__কি হবে দেখতেই পাবে । 

মুনশী আর প্রশ্ন করলো না। তবে একটা কোন ঘটনা ঘটবে যা 
আবদালির অজানা নয়, সেটা সে বুঝলো'। এবং সেই ঘটনায় কাজিল- 
বাসদের ক্ষতি হবে । ব্যাপারটা কি জানবার কৌতুহল, প্রকাশ করা 
ঠিক নয় বলেই মুনশী আর কোন প্রশ্ন করলো না ।. 

কথাটা. কিন্তু মুনশী GN all ব্যাপারটা. সে অন্যভাবে 
আবদালির মুখ থেকে বলিয়ে নেবার চেষ্টা করলে! | রাতে খানা খাবার 
সময় মুনশী বললো-_কাজিলবাসদের শাহানশা” পছন্দ করেন না, কিন্ত 
অমন সাহসী ফৌজও তো আর নেই বলে শুনি | 

আবদালি বললো--শাহানশা* অতটা বাড়ী হক দারছেন 
ন! | তাই তাড়াতাড়ি একটা ব্যবস্থা করতে চান | 

মুনশী বললো-_অন্যদলকে রক্ষী নিযুক্ত করবেন ? 

-_ শাহানশা' নিজে আফগান, তিনি আফগানদেরই পছন্দ করেন | 
রক্ষী ফৌজ বোধ হয় এবার আমরাই হবো! । 

তখন তো কাজিলবাসরা রেগে থাকবে আমাদের Bris.) সুবিধা 
'পেলেই আমাদের ক্ষতি করার চেষ্টা. করবে | 

_-যত রাগই থাকুক; সুবিধা কিছুই আর তারা করতে পারবে না । 
শাহান শী” যে বব্যবস্থ। করেছেন, তাতে তারা এই ফৌজ ছেড়ে 
পালাবে | 

ভয় দেখাবেন ? 

-না। একেবারে খতম ! 

খতম? 

_কাজিলবাস ফৌজ শাহানশা আর রাখবেন না।  ওদেব 
সবাইকে তাবুতে “ডেকে পাঠাবেন দরবারে । তারপর দরবার 
শেষ হবার পর ওর! যখন ৷ তাবু থেকে বেরুবে, তখন রাতের অন্ধকারে 
উজবেক ও আফগান ফৌজ- ওদেরকে শেষ করবে | 

ওর! অতো বিশ্বাসী, ওদেরকে শাহানশা” হত্যা করবেন ? 

__ওরা বিশ্বাসী হতে পারে, কিন্তু শাহান শা” ওদেরকে বিশ্বাস 
করেন না । সেই জন্যই ওদেরকে মরতে হবে । দিন স্থির হয়ে গেছে, 
সামনের অমাবস্তার রাতে এই ঘটনা ঘটবে | 

__শাহানশা” তো বড় নির্মম ! 

-চুপ! একথা আর দ্বিতীয় বার উচ্চারণ করো না। মানুষকে 
খুন করা ওঁর কাছে ছেলেখেলা | দেখলে না, আমি কত সেবা করেছি, 
ASD কোন দয়ামায়! নেই । খেয়াল হলো, কচ্‌ করে আমার কানটা 
কেটে নিলেন। খোরাসানে নাগরিকদের মুড কেটে নিয়ে কয়েকটা 
মিনার বানালেন, দেখলে না ? উনি সাধারণ মানুষের বাইরে । আমি 
তো অতো কাছে-কাছে ছিলাম, তবু আমি ওঁকে চিনতে পারি না। 

মুনশী আর কিছু বললো না! খান! খাওয়া শেষ করে সে গাঁজার 
ছিলিম সাজতে বসলো ॥ শীতটা কদিন বেশি পড়েছে | এই ঠাণ্ডায় 
এক ছিলিম গাঁজা না টানলে শরীরটা গরম হয় না। গাঁজার কলকেটা 
সে আবদালির দিকে এগিয়ে দিল, আবদালিকেও সে গাঁজা ধরিয়েছে। 

তারপর কম্বল বিছিয়ে শুয়ে শুয়ে মুনশী মনে মনে হিসাব করতে 
লাগল, অমাবস্তার আর ক'দিন বাকি। 

* * Ed 

কাজিলবাসীদের ব্যাপারটা অনেক রাত অবধি মুনশীকে ভাবিত- 
রাখলে! ৷ রাজা-বাদশার! কি রকম সাংঘাতিক চরিত্রের মানুষ হয়,-তা 
ভেবে স্তম্ভিত হলো। যারা বিশ্বস্তভাবে সেবা করছে,তাদেরকে অনায়াসে 
মৃত্যুর দিকে ঠেলে দিতে কোন দ্বিধা নেই। কৃতজ্ঞতার বালাই নেই। 
সহজভাবে বিদায় করে দেবার মত হৃদয় নেই। ভাল লাগে না বলে 
কয়েক cal মানুষকে খুন করতে হবে । এই পৃথিবীর মালিক যেন 
নাদির শা" । কে এই জগতে থাকবে, আর কে থাকবে না, তার ছাড়- 
পত্র দেবেন যেন তিনিই। এই পৃথিবী যেন তার নিজস্ব ! কি সীমাহীন 
AA | এক-একটা খেয়ালে হাজার হাজার মানুষ খুন হচ্ছে, দিল্লীতে 
কয়েক হাজার মানুষ খুন হলো, খোরাসানে মানুষের মুণ্ড কেটে মিনার 

তৈরি হলো । আবার এই কাজিলবাসদের নিয়ে হবে আর এক হত্যা 
কাণ্ডের সুচনা | 

মুনশী যত ভাবে, ততে! তার মাথা উত্তপ্ত হয়ে ওঠে। এই নাদির 
শাহের জন্য সে তার বাপ-মাকে হারিয়েছে | এই ভয়াবহ মানুষটির 
সংহার সুচনা করতেই তার এখানে আসা, এতদিন আবদালির দাসত্ব 
করা। শুধু সুযোগের প্রতীক্ষা করতে করতেই তো কয়েকটা বছর 
কেটে গেল। মহাবীর মুনশী শুধু ভাবতেই থাকে ৷ রাত বেড়ে চলে । 

* সা * 

কাজিলবাসরা শাহানশা' নাদির শা'হের রক্ষী-ফৌজ | নাদিরের 
তাবুর চারিপাশ দিয়ে অনেকখানি জায়গা জুড়ে কাজিলবাসদের তাবু | 
কয়েক শো কাজিলবাস ছোট ছোট দলে ভাগ হয়ে কিছু কিছু ব্যবধানে 
তাবু ফেলেছে । কোন দিক থেকেই তাদের তাবু পার না হয়ে নাদিরের 
তাবুতে কেউ পৌছাতে পারে না। এদের নায়ক মহম্মদ খান কাচার। 

কাচারের বয়স হয়েছে | কিন্তু দেহের শক্তি-সামর্থ্য এখনও 
যুবকোচিত। অতি agra তিনি ঘুম থেকে ওঠেন । উঠেই একবার 
ঘোড়ায় চড়ে তদারক করতে বেরোন, চারিপাশের আর সব তাবুর 
খবরদীরি করেন | 

আজও তিনি সকালবেলা তদারকি করে ফিরছেন, পথে মুনশীর 
সঙ্গে দেখা । মুনশী নত হয়ে জানালো-__ সেলাম | 

_ খোদা হাফেজ ।-_কাচার জবাব দিল-_কেমন ঠাণ্ডা পড়েছে? 

_ খুব ঠাণ্ডা হুজুর, রাতে ছু'বার-তিনবার ঘুম ভেঙে TW | 

_ তোমার তো dteta দাওয়াই আছে। এক ছিলিম টানলেই 


তো শরীর গরম হয়ে যাবে | 


__ওইটুকু আছে বলেই বেঁচে আছি হুজুর, না হলে এই শীতে জমে 
যেতাম । আপনাকেও তো এনে দিয়েছি, হুজুর | 

__ আর চার-পীচ দিন পরে আমারটা শেষ হয়ে যাবে । তুমি যদি 
আর কিছু জোগাড় করতে পার তো আমাকে দিও | 

_ গাঁচ-সাত দিন পরে আপনার আর দরকার থাকবে না, হুজুর | 

আপনার মুখের উপর মৃত্যুর ছায়া পড়েছে । আপনি স্থর্যের পানে 
একবার মুখ ফেরান তো, ভাল করে দেখে নিই | 
কাচার পূর্ব দিকে মুখ ফেরালো | রোদ পড়লো তার মুখের উপর | 
মুনশী একবার সেই মুখের পানে তাকিয়ে বললো-্থ্যা, A বললাম 
ঠিক, আপনার মুখের উপর মৃত্যুর কালে! ছায়া পড়েছে | 
_-তুমি কি বলছো? 
_ঠিক কথাই বলছি, হুজুর ৷ মুখের ছায়া দেখতে আমি শিখে- 
ছিলাম এক বেনারসী দরবেশের কাছে | 

__ভুমি যথার্থ বলছে! ? - ; 

_-আপনাকে মিথ্যা ভয় দেখিয়ে আমার তে! কোন স্বার্থ নেই । 

কাচারের মুখখানা SIA হয়ে গেল। তারপর কয়েক মিনিটের 
মধ্যে সে নিজেকে সামলে নিয়ে বললে_-আমরা ফৌজের লোক; 
মৃত্যুকে আমরা অত ভয় করি না | 

কাচার ঘোড়া ছুটিয়ে চলে গেল। মুনশী সেদিকে তাকিয়ে চুপ 
করে দাড়িয়ে রইল কিছুক্ষণ | 

* নই ন 

পরদিন বিকালে নাদির শা” কাজিলবাস উপনায়ক মহম্মদ খান 
কাচারকে ডেকে বললেন_ আমার সমস্ত ফৌজের মধ্যে কাজিলবাসদের 
আমি বেশী বিশ্বাস করি। সেইজন্য আমি দীর্ঘকাল এদেরকে আমার 
দেহরক্ষী করে ও শিবির-রক্ষী করে রেখেছি | বর্তমানে আমার মন- 
সবদার ও সুবাদারদের মধো সবাইকে যোগ্য মানুষ বলে মনে হচ্ছে 
Ti এই সম্পর্কে হিকমত পরামর্শ করার মানুষও আমি পাচ্ছি al | 
উজির, সেনাপতি যাকে যে কথা বলি, সেই কথাই বাইরে প্রচার হয়ে 
যায়। . তোমরা চারিপাশে কতগুলি তাবু ফেলেছ ? 

_-দশটা । ` 

S আমি জানি। দশটি তাবুতে দশজন দলপতি আছে | 
তাদেরকে সঙ্গে নিয়ে কাল সন্ধ্যার পর তুমি আমার দরবারে এসে; 
কিছু জরুরী কথা আছে। 


= 
তাই 

_নিশ্য় আসবো, হুজুর ৷ 

শাহানশা” নাদির শাহ, কাচারের সঙ্গে পরামর্শ করবেন, এ কাচারের 
কাছে অভাবিত। অত্যন্ত উৎফুল্ল হয়ে উঠলো সে। শাহানশা'র 
এত অনুগ্রহ' সে যেন আর নিজের মধ্যে ধরে রাখতে পারছেনা | 
শাহানশা*র এই রকম অনুগ্রহ পেলে, চাই কি সে একদিন নাদিরের 
প্রধান সেনাপতিও হয়ে উঠতে পারে। কাচার তাড়াতাড়ি চললে 
দলপতিদের সংবাদ দিতে | 

কাচার সব ক'টি তাবুতে খবর দিয়ে নিজের তীবুতে ফিরে আসছে, 
পথের ধারে মুনশীর সঙ্গে দেখা | 

সেলাম হুজুর | 

কাচার-এর মন উৎফুল্ল, বললে_-কি খবর ? 

_আপনার নজরানা নিয়ে এসেছি, হুজুর | 

গাঁজা এনেছ ? 

_জী, হা । আপনার হুকুম তামিল করেছি | 

__এই যে কাল বললে আমার মুখে মৃত্যুর ছায়। পড়েছে | গাজার 
আর দরকার হবে al | 

সেদিন যা দেখেছিলাম, তাই বলেছি, হুজুর ! 

_ সেই ছায়া কি কেটে গেল? 

_ না হুজুর! আমাদের শাস্ত্রে গ্রহের প্রকোপ বাড়ে অমাবস্তা আর 
পুর্নিমাতে | আপনার বিপদ সবচেয়ে গুরুতর হবে কাল, কাল 
অমাবস্তা । AAA শান্তভাবে কেটে গেলে, গ্রহের প্রকোপ কমবে | 

কাল রাতে তে। শাহানশী” আমাকে দরবারে ডেকেছেন, কাল 
col আমার শুভদিন | 

হুজুর, কাল AMT, কাল আপনার সবচেয়ে অশুভদিন। 

=-তুমি বড্ড বাজে কথা বলছো । কাল হয়তো আমি একটা 
ইনাম পাব । 

_ না হুজুর, তা হবে না, আমার গণনা মিথ্যা হবে না। 

তুমি আমাকে বাজে ভয় দেখাচ্ছ | 

— হুজুর | 

__কাল যদি তোমার কথা মিথ্যা প্রমাণ হয়, তাহলে কি হবে বল? 

_আমার কথা মিথ্যা প্রমাণ করার অবকাশ কাল আপনি 
পাবেন না। কাল শাহানশা*র তাবু থেকে আপনি আর জীবিত ফিরে 
আসবেন না | 

_মানে ? 

_আপনি ঘোড়া থেকে নেমে আসুন, সব বলছি । 

কৌতূহলী কাচার ঘোড়া থেকে নেমে এলো! ।  মুনশী বললো__ 
শাহানশা* কাজিলবাস ফৌজ আর রাখবেন না । আপনাদেরকে কাল 
তিনি দরবারে ডেকেছেন | সেই দরবারের মধ্যেই আফগান ও উজবেকী 


ফৌজ আপনাদেরকে মেরে শেষ করবে । তারপর চারপাশের তাবু 


থেকে কাজিলবাসদের মেরে তাড়াবে। আপনারা যদি বাচতে চান 
তো এখনি দলবল নিয়ে এখান থেকে চলে যান। 

তুমি ঠিক কথা বলছো? 

__কাল প্রত্যক্ষ দেখবেন । আজ রাতে আফগান ও Garett 
সর্দারদের শাহানশা+ খানা খেতে নিমন্ত্রণ করেছেন, তা জানেন ? 

_জানি। 

_ আপনারা বাদ গেলেন কেন? 

_আমাদেরকে তো আলাদাভাবে কাল নিমন্ত্রণ করেছেন | 

তাবুর চারপাশে তো৷ আপনারাই পাহারাদারি করেন। আফগান 
ও উজবেকিরা আসার পর Siga বাইরে আপনি কান পেতে শুনবেন, 
ওদের কি কথা হয়, তাহলেই বুঝবেন | 

কাচারের মুখখানা আবার কালো হয়ে গেল। অন্ধকারে সে মুখ 
মুনশী দেখতে পেল না। কাচার সর্দার আবার ঘোড়ায় উঠে বসলো” 
বললো-_বেশ, আমি আজ খবর রাখবো । যদি তোমার কথা মিহথ্য 
হয় তো, আজ রাতেই তোমার মুগ্ডুপাত করবো | 

আমার কথা মিথ্যে হবে না হুজুর! আমার .আবদালি হুজুর 
তাবুতে ফিরে এসে শুয়ে পড়ার পর আমি গিয়ে আপনার তাবুতে দেখ 


Ry দিপ্বিজ্য়ীর দিগন্ত 


করবো। আপনি পাহারাদারদের বলে রাখবেন । 

_ঠিক আছে ।-_বলে কাচার সর্দার ঘোড়া ছুটিয়ে দিলো | 

+ + e 

রাতে আবদালি নাদির শাহের ভোজসভা থেকে ফিরে আমার পর 
মুনশী বললো__হুজুর, আজ রাতে আর গাজা খাবেন না। খুব ভাল 
ভাঙের সরংত বানিয়েছি, এক বদনা খেলেই এক ঘুমে রাত কেটে 
যাবে, ঠাণ্ডা আর টের পাওয়া যাবে al | খুব সরেস সরবত বানিয়েছি | 

আবদালি বললো_বেশ, দাও। আজ ভাল করে ঘুমিয়ে নিই, 
কাল রাতে হয়তো জাগতে হবে। 

মুনশী oy করলো-_কাল রাতে জাগবেন কেন? হুকুম করেন 
তো! কালও সরবত বানাবো | 

_ না, কাল রাতে বোধ হয় একটা মারামারি বাধবে। 

লড়াই? 

__তা বলতে পারো | 

_ কোথায় হুজুর ? কাদের সঙ্গে? 

__এখানেই তাবুর সামনে | সবই দেখতে পাবে। এখন কই 
তোমার সরবত দাও | 

মুনশী বুঝলো, আবদালি কোন কথা বলতে চায় না। সে সরবতের 
বদনা এনে আবদালির হাতে দিল | 

সত্যই ভাল সিদ্ধির বাদশাহী সরবত। খেয়ে সা 
হয়ে বললে- খুব তরিবত বানিয়েছ তো! বেশ বেশ 

আব্দালি তাবুর একপাশে শুয়ে পড়লো | 

মুনশী বাসন-কোসন হাতে নিয়ে তাবুর বাইরে গেল। তারপর 
সবকিছু aie age করে নিয়ে যখন সে ফিরলো, তখন আবদালি নাক 
ডাকছে । আলো৷ নিভিয়ে মুনশী শুয়ে পড়লো | 

বেশ কিছুক্ষণ মুনশী চুপ করে শুয়ে রইলো, তার চোখে ঘুম নেই। 
ধীরে ধীরে তাবুর বাইরে চারিপাশ স্তব্ধ হয়ে গেল । আবদালির পানে 
একবার তাকিয়ে নিয়ে একটা ঝোলা হাতে ঝুলিয়ে মুনশী বেরিয়ে পড়ল। 


Afiada দিগন্ত ৫৫ 


চতুর্দশী রাত্রির অন্ধকার । তাবুুলি ঠিক নজরে আসে না। 
মাঝে আগুন দেখে বোঝা যায় যে, ওখানে পাহারাদার আাছে। 
তবে কাচারের Orga নিশানা মুমশী চেনা । A সোজা এগিয়ে 
চললো! | 

কিছুটা যাবার পরেই হঠাৎ আচম্কা ডাক শুনলো-_কৌন্‌ 
হ্যায় রে? 

মুনশী বললো-_দোস্ত। 

পাহারাদার এগিয়ে এলো, বললো-_কৌন্‌ হো 1 

eS ei বাহতে Ce 

-স্কাকে চাও ? 

সর্দার কাচার সাহেবকে । আগে থেকে খবর দেওয়া আছে | 

-যাও। 

মুনশী এগোলো। সামনেই শিবির। দরজার পর্দা তুলে মূনশী 
ডাক দিল- সর্দার সা’ব | 

5111 

-_আবদালির খিদমতগার | 

_এসো। 

ভিতরে অন্ধকার | কাচার বললো-_সামনেই খাটিয়া আছে, বসো । 

মুনশী ছু'পা এগিয়ে খাটিয়া পেল, বসলো । 

কাচার বললো-_কি খবর ? 

মুনশী বললো-_আপনি হুজুর খবর নিয়েছেন ? 

__পুরো খবর পায়নি, তোমার খবর কি? 

SELLS BUCA CES চলি তেরী থাকবার জুম হয়েছে | 

_তা আমি শুনেছি | 

UE রা ON RE 

==ওরা' সংখ্যায় আমাদ্রে চেয়ে অনেক বেশি, আমরা পারবো T | 

তাহলে এখান থেকে আজ রাতেই পালিয়ে AWA | 

৷ পালিয়ে গেলেও নাদির শাহের হাত থেকে রেহাই পাওয়া যাবে 

না। ভয়ে কেউ কোথাও আশ্রয় দেবে না। নাদির শাহ্‌, আমাদের 
শেষ করবেই । পালিয়ে কোন সুবিধা হবে না। 

_তাহলে AD কোন পথ ভেবেছেন? 

_ ভাবছি, এখনও ঠিক করতে পারিনি । 

-_ আপনি তাহলে ভেবে দেখুন, আমি যাই । আমি তো আবার 
লুকিয়ে এসেছি। 

_ না, তুমি একটু বসো । তোমার সঙ্গে একটু আলোচনা করি। 

_ বলুন। 

_ এ ক্ষেত্রে আমাদের কি কর! উচিত ? 

_ আপনার কাছে অভয় পেলে বলতে পারি | 

_ বলো, কোন ভয় নেই | 

_এখানে আর কেউ আছে t 

_ না, এ আমার তাবু । আমি একা থাকি। 

_ তাহলে Gea |. নাদির শাহ্‌ থাকলে আপনাদের মরতে হবে 
বলেই তো আপনার ধারণা ? 

_হ্থ্যা। 

_ তাহলে নাদির শা’কে সরিয়ে দিন। নাদির শা" না থাকলে 
আপনারা FH পাবেন ।  নাদির-ও কাজিলবাস-_এই ছু'দিক একসজে 
থাকতে পারে না। 

_ সেটা আমার মনে হয়েছে, কিন্তু কিভাবে তা সম্ভব ? 

_ অসম্ভব কেন? আপনারাই তো শাহানশা'র শিবিররক্ষী । 
আজ রাত্রেই আপনারা শিবির আক্রমণ করে তাকে শেষ করুন। 

_ জামরা তো আছি এখানে মাত্র সত্তর জন | পাশেই তো আফ- 
গানদের তাবু। কোন গোলমাল হলেই তো তারা আমাদের উপর 
চড়াও হবে। 

_ গোলমাল-কিসের ? শেষরাতে নিঃশব্দে কাজ সারতে হবে। 
ভোর হবার আগেই'আপনারা এখান থেকে সরে যাবেন | নাদির শাহ, 
না থাকলে Sta সৈন্যরা উদ্ভ্রান্ত হয়ে পড়বে | আবার একজন সুলতান 


দিপ্বিজয়ীর দিগন্ত ey 


না হওয়া অবধি আপনাদের কোন ভয় থাকবে না | 

_ তাহলে কথাটা সকলকে জানিয়ে পরামর্শ করতে হয় | 

_ পরামর্শ করে তারপর তৈরী হবার সময় নেই। আপনি এদের 
দলপতি । আপনি নিজে তৈরী হয়ে বেরিয়ে পড়ুন, এক-একটা! 
ভাবুতে গিয়ে তাদেরকে তৈরী করে সঙ্গে নিন। তারপর সত্তর জন 
একসঙ্গে তাবুর মধ্যে ঢুকে পড়বেন । তীবুর মধ্যে সবাই ঘুমুচ্ছে, 
আপনাদের কোন অসুবিধা হবে না | 

_আমি আপনাদের জীবন রক্ষা করলাম, আর আপনি আমাকে 
সন্দেহ করছেন ? বেশ চলুন ! 

তখনই মহম্মদ খান কাচার পাগড়ী এঁটে তলোয়ার ঝুলিয়ে 
বেরিয়ে পড়লো | 

ae * সক 

রাত তৃতীয় প্রহর । সমগ্র প্রান্তর BA) অন্ধকারে সত্তর জন 
সশস্ত্র কাজিলবাস নাদির শাহের তাবুর কাছে এসে দাড়ালো । 

কাচার বললো-__এতো জন তাঁবুর মধ্যে যাবে না। কে কে 
যাবে, তা আমরা এখানেই ঠিক করে নিই। কে কে আমার সঙ্গে 
ভিতরে যাবে, এগিয়ে এসো 

কেউ আর এগিয়ে আসে না । নাদির শা'হ্‌র তীবুতে ঢুকে তাকে 
হত্যা করা নেহাৎ সহজ ব্যাপার নয় | 

মুনশী হাসলো, বললো__এরা বোধ হয় ভয় পাচ্ছে। 

ঘরে আলো! জ্বলছে, একজন বললো-__শাহানশা' হয়তো জেগে 
আছেন | 

মুনশী বললো"_থাকুন, তিনি aryl তোলার আগেই আমর! তাকে 
শেষ করবো | তার সঙ্গে আছে চারজন খিদ্‌মতগার। সর্বসমেত 
পাঁচজন। তাদেরকে ভয় করার মত কোন হেতু নেই! মোটামুটি 
পাঁচজন মানুষ হলেই আমাদের চলবে । তাঁবুর ভিতরে এক-একগ্গনের 
জন্য এক-একজন। ওরা ঘুমুচ্ছে। ওরা জেগে উঠে সাড়া তোলার 
আগেই ওদেরকেও খতম করতে হবে | 

এবার একে একে কয়েকজন কাজিলবাঁস যুবক এগিয়ে এলো 
কাচারের FZ | 

মুনশী অন্ধকারে তাদেরকে গুণে ফেললো । তেরো জন। বললো! 
— এই তো অনেক, এদের দিয়েই হবে । চলুন, আমিও সঙ্গে যাচ্ছি। 

কয়েকজন এবার গুঞ্জন তুললো-_শাহনশা*র সামনে মুখোমুখি 
AIS আমাদের সাহস হয় না l 

মুনশী বললো-_শাহানশ।” আর বেশিক্ষণ শাহানশা' থাকবেন না। 

মুনশী সবাইকে নিয়ে সন্তর্পণে তীবুর মধ্যে ঢুকলো | 

মন্ত তাবু। তাবুর মধ্যে শ'খানেক মানুষ দরবার করতে পারে | 
সমস্ত মেঝের উপর শতরঞ্চি পাতা । চারকোণে চারটি লঠন SATE | 
তার আলোয় Siga ভিতরটা ভাল করে দেখ! যায় নাঁ। প্রথমে 
সকলে খানিক দীড়ায়ে দেখে নিল | শেষ দিকে একটা মঞ্চ। সেখানে 
লাল নখমলে$ উপর কারা যেন শুয়ে আছে | সেদিকে নজর পড়তেই 
কাচার বললে-_এসো | 

শতরঞ্চির উপর দিয়ে নিঃশব্দ পদ-সঞ্চারে ক'জন এগিয়ে গেল | 

কার্পেটের উপর শুয়ে আছেন শাহানশ।' নাদির শাহ, আর তার 
পায়ের কাছে হাটুর মধ্যে মাথা গুজে GATS ছু'জন AFA | 

Sista এগোলো, তলোয়ার বের করে একবার ভাল করে দেখে 
নিলে। তারপর সেই তলোয়ার বসিয়ে দিলে নাদিরের গলায়। 
অত্যাচারী AGAR নাদিরের মুণ্ড দেহ থেকে বিচ্ছিন্ন হয়ে গেল। 

পরমূহূর্তেই ABA দু'জন নিহত হলো | 

মুনশী বললো AA তো ভয় করার কেউ নেই, এবার সবাইকে 
ডেকে আনি। 

কোন কথার অপেক্ষা না রেখে মুনশী ছুটে গেল তাবুর বাইরে, যে 
সাতারজন বাইরে অপেক্ষা করছিল, তাদেরকে বললে এবার ভেতরে 
যাও। শাহানশা'র খেলা খতম ! 

কাজিলবাসরা হুড়ছড় করে ভিতরে ঢুকে পড়লো T 

মুনশী আর ভিতরে গেল al, অন্ধকার আকাশের পানে তাকিয়ে 

শুধু বল্লো__এতদিনে আমি মা-বাবার খণ শোধ করলাম । ভগবান, 
আমার এতদিনের সাধনা তুমি সার্থক করলে | 
* * * 

ভোর হয়ে এসেছে । আবদালি ঘুমুচ্ছে। মুনশী তাকে ধরে 
ঝাকানি দিল-_হুজুর উঠুন | 

আবদালি উঠে বসলো বটে, fae তখনও সে ঢুলছে, সিদ্ধির নেশা 
তখনও কাটেনি । মুনশী আবার ঝাকানি দিল, বললো-_হুজুর, চোখে 
মুখে জল দিয়ে শিগগির তৈরি হোন, বিপদ দেখা দিয়েছে | 

আবদালির ঢুলুনি তবু কমে না । চোখ ছুটি লাল। 

কলসী থেকে এক বদ্না জল এনে, মুনশী আবদীলির মাথায় এক 
Steen জল দিল, জল ছিটালো৷ -আবদালির চোখে মুখে | 

আবদালি টেঁচিয়ে উঠলো-__এই ও! খবরদার | 

উঠুন হুজুর, বড্ড বিপদ! 

আবার জলের ঝাপটা । 

এবার কাজ হলো | আবদালি ধড়মড় করে উঠে দাড়ালো, বললো 
__বদমাশ, বেয়াদব, এখনি খুন করে ফেলবো | 

_ হুজুর | বড় বিপদ! 

এবার দু'হাতে চোখ কচলে নিয়ে আহ্দালি বললো__কি হয়েছে? 

_বড় বিপদ হুজুর । আগে মাথাটা ধুয়ে নিন, চোখে মুখে জল 
দিন, সব বলছি। 

জলের বদনা নিয়ে আবদালির হাত ধারে মুনশী Sige বাইরে 
এলে। | 

মাথায় ও চোখে মুখে জল দিয়ে আবদালি ধাতস্ত হলো। | 

বললো-_কি, হয়েছে কি? 

aaa, কাজিলবাসরা দল বেঁধে শীহানশা'র তীবুতে ঢুকেছে | 
এতক্ষণে শাহানশা’ বোধ হয় খুন হয়ে গেছেন। এবার হয়তো ওরা 
আমাদের দিকে আসবে। 

_ শাহানশা' খুন! তুমি ঠিক জানো? 

__ আমার তাই মনে হচ্ছে। আপনি লোকজন নিয়ে চলুন তাহলেই 
সব বুঝতে পারবেন | 

_তুমি কি বলছে৷ ? 

আবদালি খানিকক্ষণ স্তব্ধ হয়ে রইলো, তারপর বললো-__তুষ্ষি 
এখনি আমার লোকজনকে খবর দাও, সবাই তৈরী হয়ে আস্ুক_ 
একেবারে লড়াইয়ের জন্য তৈরী হয়ে আসবে । যাও 

মুনশী ছুটলো সামনের তাবুগুলির দিকে | 

আধঘন্টার মধ্যে আবদালির দল এসে পড়লো নাদিরের শিবিরে | 

ভিতরে ঢুকে তারা দেখে কাজিলবাসরা তাৰুর সব কিছু লুঠ 
করছে। মঞ্চের উপর নাদির পড়ে আছে রক্তাক্ত দেহে। fe করা 
উচিত আবদালি প্রথমে কিছুই ঠিক করতে পারলো না। 
তারপর কাচারকে জিজ্ঞাসা করলো ব্যাপার কি, সর্দার ? 

কাচার বললো-_শাহানশ৷” খতম ৷ আমরা সব লুঠ করছি। 
তুমিও যা পার লুঠে নাও ! 

কাভিলবাসরা চীৎকার করে উঠলো-_লুঠো, লুঠো ! 

যারা শুধুই বাড়ীঘর জ্বালিয়েছে আর লুঠ করেছে, তাদেরকে লুঠের 
কথা মনে করিয়ে দিলে আর অপেক্ষা করতে হয় না | আবদালির 
সঙ্গীরা কাজিলবাসদের সঙ্গে লুঠ করতে লেগে গেল | 

বেলা এক প্রহর হতে লা হতে, নাঁদিরের তীবুর মধ্যে আর কোন 
জিনিসই রইল না। ইতিমধ্যে সংবাদ ছড়িয়ে পড়েছে | 

নাঁদিরের সেনানায়কের! FIG হয়ে পড়লোৌ__ এবার কার কথা শুনে 
তার! চলবে; কাকে বড় বলে মানবে ? 

কেউ কাউকে বড় বলে মানতে চায় না | কয়েক ঘণ্টার মধ্যে 
বিশৃঙ্গল! দেখা দিল | 

সন্ধ্যাবেলা আব্দালি সব আফগানদের ডেকে বললো- আমাদের 
উপরওয়ালা এখন CHU CAA 1 এখন আমাদের দেশে ফিরে যাওয়াই 
ভাল। এখানে এবার কে বড়, কে ছোট--এই নিয়ে গোলযোগ © 
বাধবে। আমরা এর মধ্যে থাকবো না। 


দ্িগ্বিজয়ীর দিগন্ত ৬১ 


সন্ধ্যাবেলায় আবদালি সদলে কান্দাহারের দিকে যাত্রা করলো | 

তিনদিন পরে হেলমন্দ নদীর ধারে তারা এসে পড়লো | 

এই তিনদিন মুনশী শুধুই ভেবেছে। যে কাজ করতে সে এসেছিল, 
কারেক বছর ধরে যে প্রতিশোধের আকাঙ্খা সে অন্তরে পোষণ করে 
এসেছে, তা সম্পূর্ণ হয়েছে । : যে নাদির শাহ্‌ বহুজনের নিষ্ঠুর হত্যার 
কারণ ঘটিয়েছে, সেই নাদির শাহ, হত্যাকারীর হাতেই অপঘাত মৃত্যু বরণ 
করেছে। মুনশীর কর্তব্য শেষ । এবার তাকে ফিরতে হবে। কিন্ত 
কোথায় ফিরে যাবে! দিল্লীতে? সেখানে তার কে আছে? কার 
কাছে ফিরবে সে? 

WA এই সবই ভেবেছে তিনদিন ধরে | খিদমতগারের কাজ আর 
তার ভাল লাগছে না, এ কাজের প্রয়োজন তো ফুরিয়েছে। কেন 
আর সে নাম ভাড়িয়ে চাকরের কাজ করবে? 

সন্ধ্যাবেলা নদীর ধারে আবদালি বসে আছে। 

মুনশী এসে বললো হুজুর, আমার একটা নিবেদন আছে। 

_কি নিবেদন ? 

A আফগানদের নিয়ে আপনি ফিরছেন তাদের মধ্যে যোগ্য 
দলপতি কেউ নেই। আপনি তাদের দলপতি হোন | 

_সবাই আমাকে মানবে কেন ? 

আজই আপনাকে আমরা RAST বানাবো । আপনি কান্দ।- 
হারের সুলতান হয়ে বন্ুন। আমরা আজ এখানে আপনাকে সুলতান 
করে নিই। 

কথাটা আবদালির কাছে খারাপ লাগলো না। তবু বললে! 
_স্থুলতান যে হবো, সিংহাসন কই ? 

_সিংহাসন পরে হবে। ওই যে উঁচু টিবিটা আছে, ওরই উপর 
আপনাকে বসিয়ে আমরা অপনাকে সুলতান করবো I 

তকে করবে? তুমি! সবাই হাসবে যে! 

হাসবে A এইখানে এক ফকির আছে. সবীর মহম্মদ শা’ । 
আমি তাকে ডেকে আনছি । আপনি তৈরী হোন। 


৬২ দিশ্বিজয়ীর দিগন্ত 


তখনই মুনশী ঘোড়া ছুটিয়ে চলে গেল । 

খানিক পরে মুনশী ফকির সাহেবকে নিয়ে ফিরে এল ৷ উঁচু একটা! 
টিবির উপর বসিয়ে ফকির সবীর মহম্মদ শা* আবদালিকে আশীর্বাদ 
করলেন-__আজ থেকে তুমি কান্দাহারের সুলতান হলে, খোদাতালার 
আশীর্বাদ তোমাকে বড় করুক ! 

মুনশী দলের সবাইকে ডেকে আনলো । বললো-_ আজ থেকে 
আমার হুজুর আহম্মদ আবদালি হলেন আহম্মদ শা’ আবদালি । 

ae * * 

পরদিন কান্দাহারে আহম্মদ a আবদালি সত্যই সুলতান হয়ে 
বসলো। মুনশী বললো--হুঙ্গুর, এবার আমায় বিদায় দিন, আমি 
স্বদেশে ফিরে যাই | 

_ তুমি এখানে থাকবে না? 

না, হুজুর । দিল্লীতে আমি ফিরে যাব | 

_ বেশ ate) আমি যদি দিল্লীতে যাই, দেখা হবে । 

__নিজাম-উলমুলক আসফ বা বলেছিলেন, আপনি একদিন 
শাহানশা হবেন, তারই পত্তন হলো। যদি কোনদিন দিল্লী যান হুজুর, 
নাদির শাহের মত নরহত্যা করবেন না, এই আমার শেষ মিনতি | 

বেশ, তাই হবে | | 

আহম্মদ শা” আবদালি দশ বছর পরে দিল্লী এসেছিলেন দিগ্বিজয়ীর 
বেশে, কিন্ত তিনি তার সেদিনের প্রতিশ্রুতি রাখেন নি। তিন সপ্তাহ 
ধরে তিনি নগর লুঠ করেছিলেন। বহু নাগরিক খুন হয়েছিল, বহু বাড়ীতে 
আগুন জ্বলেছিল। কোন ঘরে কাপড়জামা, টাকাপয়সা একখানা 
তলোয়ার কি একটা গাধা-ঘোড়া পর্যন্ত রেখে যাননি তিনি। নিয়ে গিয়ে- 
ছিলেন ২৮০০০ উট, হাঁতি, খচ্চর আর গরুর গাড়ী বোঝাই লুঠের মাল। 


নবাবজাদা 


মধ্য ভারতের বৃহৎ জনপদ ভূপাল | বিশাল হুদ ভূপাল তলাওয়ের 
পাশে বিস্তৃত জনপদ | একপ্রান্তে বিশাল নবাববাড়ী, সেরেস্তা, পিছনে 
ফৌজের ছাউনি | হৃদের ওপাশে পাহাড়, পাহাড়কে ঘিরে বনভূমি | 
হৃদ ও পাহাড় মধ্য ভারতের এই জনপদটিকে চিত্তহারী করেছে। নবাব- 
বাড়ীর সামনে দিয়ে হুদের কিনারা ধরে যে প্রশস্ত পথটি জনপদের মধ্য 
দিয়ে উজ্জয়িনী ইন্দোর ঝাসীর দিকে চলে গেছে, সেই পথে একটি 
ছোট সুদৃশ্য বাগানওলা বাড়ীতে থাকেন দেওয়ান দীনদয়াল ঠাকুর ৷ 

নবাব মুসলমান, কিন্তু তার দেওয়ান হিন্দু । হিন্দুপ্রধানদের নিয়ে 
MIMS চালানো তখনকার নবাবী আমলে মোটেই বিরল ছিল না। 
মুসলমান নবাব-বাদশারা হিন্দুদের বিশ্বাস করতেন বেশি, কারণ হিন্দুর! 
সহজে বিশ্বাসঘাতক হয়ে ক্ষমতা দখলের চেষ্টা করতেন না । ঠাকুর- 
গোষ্ঠীও ভূপালে তিন পুরুষ ধরে দেওয়ানী করছেন । দীনদয়াল সেই 
বংশের অধঃস্তন তৃতীয় পুরুষ | 

দীনদয়াল এতদিন নিশ্চিন্ত মনেই দেওয়ানী করছিলেন, কিন্ত 
সম্প্রতি দীনদয়াল ভাবনায় পড়েছেন | নবাবসাহেব এতদিন ইংরেজদের 
সঙ্গে একটা বুঝাপড়া করে চলেছিলেন | প্রায় বছর খানেক হলো তিনি 
মারা গেছেন, নবাবজাদার বয়স কম, ইংরেজদের সঙ্গে তেমনভাবে 
চলতে পারছেন না। ফলে কোম্পানির রেসিডেন্ট ম্যালকম, সাহেবের 
সঙ্গে নবাবজাদার বনিবনা হচ্ছে al | নবাবজাদা! স্পষ্ট বলে দিয়েছেন 
সব ব্যাপারে ওদের অতো মুরুবিবয়ানা আমি সইব না, আমি নবাব, আমি 
কার সঙ্গে বন্ধুত্ব করবো, কার সঙ্গে বিবাদ করবো তাতে ইংরেজের কি! 


৬৪. নবাবজীদা 


সাতহুমন্দুর-তেরোনদী পার হয়ে এসে তারা আমার উপর মুডুলি 
করবে কেন! ব্যবসা! করতে এসেছিস্‌, লাভের টাকা নিয়ে বাড়ী যা। 

ইংরেজ কোম্পানী যে সারা দেশে এখন একটা প্রধান শক্তি হয়ে 
দাড়িয়েছে, এ কথা নবাবজাদা মানতে চান না, বলেন-_€দের চেয়ে ঢের 
বেশি শক্তি রাখে মারাহীরা, শিখেরা, মহীশূরের হায়দার আলি | ওদের 
যে কেউ একদিন ইংরেজের ঘাড় ধরে দরিয়ায় ভাসিয়ে দেবে | 

কিন্তু তা কবে হবে, তার কোন ঠিক-ঠিকানা নেই ; তার আগেই যে 
ভূপাল রাজ্য খতম হয়ে যেতে পারে নবাবজাদ1 এটা ভাবেন না | 
এইখানেই হয়েছে দীনদয়ালের ছুর্ভীবনা। নবাবজাদাকে বোঝালেও 
তিনি বোঝেন না | 

নবাবজাদার এই মনোভাব গোপন নেই-__কোম্পানীর কানে কথাটা 
পৌছে গেছে। দীনদয়াল সেটা আগেই সন্দেহ করেছিলেন, আজ 
সেই সন্দেহ সত্যে পরিণত হয়েছে | সন্ধ্যার পর ম্যালকম্সাহেব তাকে | 
ডেকে পাঠিয়েছিলেন ৷ তিনি স্পষ্ট বললেন-_নবাবজাদার হালচার্ল 
গভর্নর সাহেবের নজরে এসেছে, আপনি তাকে সাবধান করে দেবেন | 

দীনদয়াল বললেন_আমি যেটুকু জানি, কোন তো অসঙ্গতি দেখি 
না। তবে বয়স কম, গলিতে বসেছেন, কিছুটা মেজাজী হওয়া তো 
স্বাভাবিক । এই বয়সে নবাবজাদারা ওই রকমই হয় । - : 

ম্যালকম্‌ সাহেব বললেন-_নিজের রাঁজকাজে প্রজাদের উপর তিনি 
মেজাজ দেখান, তাতে আমাদের কিছু বলার নেই । কিন্ত কোন কোন 
জায়গায় গভর্নর সাহেবের সম্পর্কে তিনি যা-তা বলেছেন, এ কথা 
আমাদের কানে এসেছে | দরবারে বসে তিনি বলছেন, হেস্টিংস 
সাহেব ঠক-_রাজ। ও নবাবদের হুমূকি দিয়ে তিনি হীধে-জহরং আদায় 
করে আত্মসাৎ করেন। অযোধ্যার নবাব-বাড়ী লুঠ করে তিনি 
বেগমদের অনেক ভহরৎ আত্মসাৎ করেছেন | গভর্নর সাহেব এ কথা 
শুনে মনে কষ্ট পেয়েছেন, আপনাকে সেই কথা জানাতে বলেছেন | 

দীনদয়াল বললেন--আমি তো ওকথা শুনিনি, তবে আপনি যখন - 
বলছেন, নবাবজাদাকে আমি জানিয়ে দেব | 2 


দিগ্বিঈয়ীর দিগন্ত 


— aj, কোন কথা তাকে জানানোর দরকার নেই। আপনি তার 
গতিবিধির উপর নজর রাখবেন। কোনরকম. বেচাল দেখলেই 
আমাকে জানাবেন | 

_আমি থাকতে এমন কিছু ঘটবে না, যা আপনাদের পক্ষে 
ক্ষতিকর হবে । আমি নবাবজাদাকে কোন বিরোধ করতে দেব না । 

_-আমাদের সঙ্গে কোন বিরোধ করার শক্তি বা সামর্থ্য নবাব- 
জাদার নেই, সে ভয় আমরা করি না । আমরা শুনেছি অন্য কথা | 
নবাবজাদ! তার সমস্ত হীরে-জহরং নিয়ে এখান থেকে সরে পড়ার 
মতলব করেছেন । আপনাকে সে-সম্পর্কে সজাগ থাকতে হবে। 
তেমন কোন যোগাযোগ যদি ঘটে আমাকে জানাবেন | আমরা তখন 
নবাবজাদাকে সরিয়ে আপনাকে ভূপালের গদিতে বসাবো। 

_-এ আপনি কি বলছেন, আমি তিন পুরুষ ধরে এই নবাবের মুন 
খাচ্ছি। 

-_ও কথা ছাড়ুন । মনে রাখবেন আপনাকে দিয়ে ভূপালে একটা 
নতুন হিন্দু রাজ্যের পত্তন হবে। হিন্দুরা আবার বড় হয়ে উঠুক এ 
কি আপনি চান না? 

_তা চাই, কিন্ত নেমকহারামি হবে 

_আপনি ব্ৰাহ্মণ, তিন পুরুষ ধরে বিধর্মীর cial করছেন, এর 
কোন গৌরব নেই | এখানে, যদি আপনি হিন্দুরাজ্যের পত্তন করতে 
পারেন, তার গৌরব অনেক বেশি । আপনি ভেবে দেখবেন | গভর্নর 
সাহেবের সেই রকমই ইচ্ছা | 

ম্যালকম্‌ সাহেব এইখানেই FA শেষ করলেন । 

দীনদয়ালের মাথায় এক নতুন চিন্তা তিনি ঢুকিয়ে দিলেন । দীন- 
দয়াল বাড়ি এসে ভাবতে সুরু করলেন । নবাবের অধীনে দেওয়ানী 
করা এক কথা, আর গদিতে বসে নবাবী করা অন্য কথা]! তবে 
একটা হিন্দুরাজ্যের পত্তন করা__একটা খুব . বড় ব্যাপার ! কিন্ত 
তার ভিত, হবে দীনদয়ালের বিশ্বাসঘাতকতা, আর মাথার উপর মুডুলি 
করবে কোথাকার এক ইংরেজ ওই ম্যালকম্‌ সাহেব | 


= ; নবাবজাদ। 


দীনদয়াল ভাবতে থাকেন | অন্ধকার ঘরের মধ্যে পায়চারি করেন । 
রাত বাড়ে। দীনদয়াল পনেরো বছর দেওয়ানী করছেন, as এমন 
এক ভাবনায় কোনদিন তিনি পড়েন নি। 

শেষ অবধি দীনদয়াল বিরক্ত হয়ে উঠলেন । যা করেন প্রভু 
রামচন্দ্রজী--বলে দীনদয়াল শয্যায় শুয়ে পড়লেন। ভোর থেকেই 
দরবারী কাজের চাপ। কাজের কথা ছাড়া তখন আর কিছু ভাববার 
অবকাশ নেই। দুপুরে স্নাহারের অবকাশ । তারপরেই আবার 
সেরেস্তায় গিয়ে বসা । ছুটি একেবারে সন্ধ্যাবেলা । তারপরেও কাজ 
করলে ভালু হয়, কিন্ত তখন আর কাজের মেজাজ থাকে না । দরবারী 
সেরেস্তা থেকে দীনদয়াল সোজা বাড়ী চলে আসেন। স্নান সেরে 
পুজোয় বসেন। রামচন্দ্রজীর পূজা করেন, জপ করেন, অনেকক্ষণ 
ধরেই এই পূজা-অৰ্চনা করেন তিনি | 

পূজা শেষ করে আহার করেন । রাতে তিনি বেশি খান না, খান- 
চারেক পুরী, দু'টো লাড্ডু আর হেরখানেক ক্ষীর । তারপর দোতলার 
অলিন্দে গিয়ে বসে থাকেন অন্ধকারে । তাকিয়ে. থাকেন অন্ধকার 
তলাওয়ের কালো জলের পানে | সেইটাই তার চিন্তার সময়, রাজ্যের 
নানা সমস্তার সমাধান করার ভাবনা তখনই | 

দীনদয়াল বিপত্বীক। স্ত্রীর মৃত্যু হয়েছে দশ বছর আগে। ছুঃটি 
ছেলে বেনারসে থাকে । সেখানে পণ্ডিত শঙ্করনাথের চতুষ্পাঠীতে 
থেকে শান্ত্রপাঠ করে। দীনদয়াল একা থাকেন, একমাত্র ভৃত্য 
রাজকিশোর পাঁড়েই তার সব কিছু খবরদারি করে। বাড়ীর কাজকর্ম 
করার জন্য আরো কিছু লোকজন আছে বটে কিন্তু আর কাউকে 
দীনদয়াল তেমন বিশ্বাস করেন ai | 

দীনদয়াল কোন উপরি উপার্জনের চেষ্টা করেন না। উচ্চ-নীচ 
সকলের সঙ্গে সমভাবে মেলামেশা করেন। এজন্য সরকারী মহলে 
তাকে সবাই সমীহ করে । রাজপথে কোনদিন দেহরক্ষী নিয়ে বেরোন 
না। যে কোন মানুষ তার কাছে আসতে পারে, নিজের কথা বলতে 
পারে। এজন্য নাগরিকের কাছে তার পরিচয়__দয়ালজী | 


দিগ্বিজয়ীর দিগন্ত 


প্রয়োজনে মানুষ নবাবের কাছে যায় না, আগে আসে দয়ালজীর 
কাছে | কারও জন্য নির্দিষ্ট সময় নেই, সকাল থেকে রাত্রি অবধি 
অবারিতদ্বার । তবে আহারাদির পর কেউ এলে রাজকিশোর সাফ. 
বলে দেয়__দেওয়ানজী শুয়ে পড়েছেন | সকালে দেখ! করবেন | 

এই অবকাশটুকু দীনদয়াল একান্ত নিজস্ব করে রেখেছেন | 

সেদিন দেওয়ানজী নিঃসঙ্গ বসে ম্যালকম্‌ সাহেবের কথাটা চিন্তা 
করছিলেন | 

ইতিমধ্যে গৃহদ্বারে ধাক্কা পড়লো । রাজকিশোর দ্বার মুক্ত করে 
বললো-_এখন তো দেওয়ানজীর ACA দেখা হবে না, তিনি শুয়ে 
পড়েছেন | 

আগস্তকের গায়ে ছিল কালো আলখাল্লা, মাথায় বাধা ছিলো 
দামাঙ্কাসি রুমাল, মুখের অনেকখানিই ঢাকা পড়েছিল । আগন্তক 
গম্ভীর কণে বললো--ডেকে বলোগে নবাবজাদ। সেলাম দিয়েছেন | 


--নবাবজাদা ! রাজকিশোর চমকে উঠলো । আভূমি নত হয়ে 
কুনিশ জানিয়ে বললো- আস্থন | 

রাজকিশোর নবাবজাদাকে বরাবর নিয়ে এলো দ্বিতলের অলিন্দে। 
দীনদয়াল বসেছিলেন, রাজকিশোর কিছু বলার আগেই নবাবজাদ। 
বললেন _দেওর়ানজী, আমি এলাম আপনার সঙ্গে একটা জরুরী কথ! 
বলতে | 

__নবাবজাদ| !__দেওয়ানজী তাড়াতাড়ি উঠে দাড়ালেন | কুনিশ 
করে বললেন__-আমাকে তলব করলেই তো পারতেন | 

=না, ব্যাপারট। জানাজানি হয় এ আমি চাই ন|। ঘরে নয়, 
এইখানেই IATA] | 

দেওয়ানজী কুরশী আনিয়ে দিলেন, নবাবজাদ| বসলেন | 

কয়েক মিনিট চুপচাপ কেটে গেল। তারপর নবাবভাদা বললেন 
__দেওয়ানজী, আপনি কাপুরুষ ধরে দেওয়ানী করছেন ? 

--এ তে! আপমি ভাল জানেন হুজুর, তিন গুরষ। আমার ঠাকুরদা 
পণ্ডিত শিবদাস ঠাকুরকে আপনার ঠাকুরদ। দেওয়ানী করেছিলেন । 


ve নবাব্জ'দ। 


—H কত বছরের কথা ? 

_ পঞ্চাশ বছর হলো! | 

_-তিন পুরুষ অর্থাৎ পঞ্চাশ বছর ধরে আপনি এই বংশের মিমক 
| খাচ্ছেন। 
| _.. নবাবজাদার কথার ধরন দেখে দীনদয়দাল শঙ্কিত হলেন, সবিনয়ে 
১বললেন-স্ঠ্যা, হুজুর, আপনাদের দয়ায় এখনোও বেঁচে আছি। 

__আাপনি হিন্দু ব্ৰাহ্মণ ? 

_জী, হুজুর | 

_-আপনি “tae পণ্ডিত | 

_জী, হুজুর | 

_আপনি রামচন্দ্রজীর পূজা করেন, ভগবানকে বিশ্বাস করেন? 

_ জী, হুজুর | 

_-আপনি তিন পুরুষের নিমকের সন্মান রাখবেন, এ কথা কি 
ধরতে পারি ? 

_এ কথা কেন তুলছেন হুজুর ! হুকুম করুন কি করতে হবে, 

আমি অবশ্যই তা করবো । আমি তে সাধ্যমত কোন কাজে কোন 
ক্রুটি করি না। 

_কোনদিন কোন কঠিন কাজ দিয়ে তো! আপনাকে যাচাই 
করিনি । 

কি কঠিন কাজ বলুন হুজুর, পারলে তা৷ অবশ্যই করবো | 

al পারার কোন কথা নেই, শুধু ব্যাপারটা গোপনে করতে হবে। 

_-আপনি আমায় বিশ্বাস করুন। 

বিশ্বাস করি বলেই এইভাবে চুপিচুপি আপনার কাছে এসেছি । 

__বলগুন হুজুর, কি করতে হবে? 

_-আপনি জানেন হেস্টিংস সাহেব অযোধ্যার বেগমের উপর 
হামলা করে তাদের সমস্ত হীরে-জহরৎ লুঠে নিয়েছেন । এবার তার 
নজরে পড়েছে আরো কয়েকটি নবাববাড়ীর উপর | এখানকার নবাব- 
বাড়া তার. মধ্যে একটি । হেস্টিংস সাহেব যে কোন অজুহাতে, যে 
'দিগ্বিজরীর দিগন্ত ৬৯ 


৫ 


কোনদিন আমাদের উপর হামল! করতে পারেন | আমাদের এখন এমন 
শক্তি নেই যে, তা প্রতিরোধ করতে পারি । আমাদের বাপ-ঠাকুদার 
সঞ্চিত অনেক হীরে-জহরৎ আছে, তার মুলা কয়েক কোটি টাকা । সে 
সব ওই ভিনদেশী লুষ্ঠকদের হাতে আমি তুলে দিতে চাই না। আমি 
সেগুলি নিয়ে গোপনে রাজ্য ছেড়ে চলে যেতে চাই | 

-_ আপনি ভূপাল ছেড়ে চলে যাবেন? তাহলে এখানে রাজকাজ 
দেখবে কে হুজুর ? 

__দেখবেন আপনি | 

_ আমার পক্ষে বড় গুরুভার হবে হুজুর | 

—feg হবে না। আপনি ঠিক পারবেন | 

কতদিন পরে আপনি ফিরবেন হুজুর ? 

_ যেদিন হিন্দুস্থানের সিপাহীরা এদেশ থেকে ইংরেজদের দূর করে 
দেবে। ; 

_-সে কবে হবে হুজুর ? 

_ হবে; শিগগির একটা বড় রকমের লড়াই হবে । মারাঠা, শিখ 
ও মহীশুর, ইংরেজদের এতে মুড়ুলি সইবে না । থাক সে কথা, এখন 
যা বলতে এসেছি শুনুন-__কাল দুপুরে যখন আপনি সেরেস্তা থেকে 
ফিরবেন, দরবার ঘরে আমার সঙ্গে দেখা করে আসবেন । আমি 
আপনাকে একটি থলি দেব, জহরতের থলি, সেই থলি আপনি চাদরের 
ভিতরে লুকিয়ে নিয়ে বাড়ী আসবেন | সন্ধ্যাবেলাও ওইভাবে আরেক 
থলি জহর আপনাকে দেব। এই থলি ছুটি আপনি সাবধানে 
রাখবেন । কাল রাতে আমার খাস মজুমদার খোদাবন্দ খোজা আসবে 
আমার পরোয়ান। নিয়ে, আপনি ওই থলি of নিয়ে তার সঙ্গে যাবেন, 
তলাওয়ের পূবে পাহাড়তলির সরাইখানায় আমি থাকবো, সেখানে 
আমার হাতে থলি ছু'টি পৌছে দেবেন । 

ঠিক আছে হুজুর | 

--আরো শুনুন, আমি যে চলে গেছি একথা ফিরিঙ্গিরা৷ যেন না 
জানে। যখন তারা নিজে থেকে খবর পাবে_-পাবে। আপনি 


৭০ নবাবজাদ॥ 


| 
একট! খবর জেনে যান 


| ASU | 


...নম্যালকম্‌ সাহেব খুন হয়েছে। পৃষ্টা-৮* 


তাদেরকে কোন কথ! জানাবেন al | যদি জিজ্ঞাসা করে, বলবেন_ 
“আমি কিছুই জানি না ৷! 

ঠিক আছে, হুজুর | 

_বরাজ্যের সমস্ত দায়দায়িত্ব এখন আপনার হাতেই রইল | 

__আমার পক্ষে ওইটেই বড় কঠিন হবে হুজুর | 

__কোন কঠিন নয়, যেমন চলছে তেমনি চলবে। কোন গোলযোগ 
হবে না । আপনার শত্রুতা করার মত মানুষ এখানে নেই | আমি 
চললাম | 

দীনদয়াল শশবাস্তভাবে কুনিশ করলেন। নবাবজাদা৷ ত্বরিতপদে 
fete হলেন। দীনদয়াল কয়েক মিনিট পথের পানে তাকিয়ে 
রইলেন। অন্ধকারে কিছুই দেখা যায় না। তারপর ধীরে ধীরে 
ঠাকুরঘরে গিয়ে টুকলেন। সীতারামের শ্বেতপাথরের মৃত্তি সিংহাসনে 
বসানো ছিল। একটি ঘিয়ের পিদিম জলছিল। সেই মৃত্তির পানে 
তাকিয়ে ভাব-মুগ্ধ কণে দীনদয়াল বলে উঠলেন__প্রভু, এই সবই 
তোমার লীলা, তুমি যে পথে চালাবে, আমি সেই পথেই চলবো! ! 

সমস্ত রাজ্যের সবটুকু ক্ষমতা হাতে এসে পড়ছে। এতে দীনদয়ালের 
মনটা খুশি হয়ে উঠলো! | মৃদু কণ্ঠে উচ্চারণ করলেন-_জয় রামচন্দ্রজী !' 

* % * 

পরদিন দুপুরে সেরেস্তা থেকে ফেরার সময় দীনদয়াল নবাবজাদার 
সঙ্গে দেখা করলেন। নবাবজাদা একটি রেশমী থলি দিলেন দীনদয়ালের 
হাতে | থলিটি ছোট হলেও ওজনে কম নয়। গায়ের চাদরের মধ্যে 


থলিটি লুকিয়ে নিয়ে দীনদয়াল বেরিয়ে এলেন। বাড়ী থেকে দীনদয়াল : 


হেঁটে যান। এটা তিন পুরুষের অভ্যাস । নবাব একবার ঠাকুরদা’কে 
বলেছিলেন, _ঘোডায় না চড়েন, ABTS যাবেন | 

ঠাকুরদা বলেছিলেন-_-আমর! বামুন পণ্ডিত, সাধারণ প্রজা, এটুকু 
পথ হাটতে আমাদের কোন কষ্ট নেই | 

ঠাকুরদা সারা জীবন হাটাইাটিই করেছেন। বাবাও তা-ই । নবাব 
সাহেব পাল্ধী দিয়েছিলেন 'সেরেস্তায় যাবার জন্ত। সে AR বাবা 


ae om নবাবজাদ! 


ee 


কখনও চড়েন নি। TSA হাটলে শরীরে মজবুত থাকে | 

দীনদয়ালও সেই ধারা অব্যাহত রেখেছেন | এতদিন এই পথটুকু 
আসতে কোন কষ্ট ছিল all কিন্তু আজ-এই জহরতের থলির 
ভারটা বেজায় কষ্টবহু বলে মনে হলো । যাক্‌, বাড়ী এসে থলিটাকে 
সিন্দুকে তুলে রেখে দীনদয়াল সুস্থির হলেন। সন্ধ্যাবেলাতেও ওই . 
একই ঘটনার পুনরাবৃত্তি ঘটলো | 

নবাবজাদ! শুধু স্মরণ করিয়ে দিলেন__রাত প্রথম প্রহরে প্রস্তুত 
থাকবেন | 

* * * 

রাত্রি প্রথম প্রহরের অনেক আগেই দীনদয়াল পূজাহ্নিক শেষ 
করে, আহারাদি সেরে প্রস্তুত হলেন। - 

ইতিমধ্যে রাজকিশোরকে দিয়ে দুপুরে ম্যালকম্‌ সাহেবের কাছে 
তিনি খবর পাঠিয়েছেন, সাহেব যেন রাত দ্বিতীয় প্রহরে পাহাড়তলির 
সরাইখানার কাছে সিপাই নিয়ে হাজির থাকেন | ভরুরী ব্যাপার | 

জহরৎসুদ্ধ নবাবজাদা যদি ম্যালকমের হাতে ধরা পড়েন, তাহলে 
দীনদয়াল ইংরেজকে পরম সহায় হিসেবে পাবেন। ইংরেজ সহায় 
থাকলে দীনদয়াল অল্প সময়ের মধ্যে গুছিয়ে নেবেন ! তারপর যদি 
সত্যই সংগ্রাম বীধে, তখন বিচার করে মারাঠা বা ইংরেজের পক্ষ 
নিলেই চলবে । তিনিই এখানে হিন্দুরাজ্যের পত্তন করবেন! এটাই 
বোধহয় শ্রীরামচন্দ্রজীর ইচ্ছা | 

দীনদয়াল ভবিষ্যতের BA দেখছেন, এমন সময় জানলায় কার 
ছায়া পড়লে | মৃতু কণ্ঠে শোনা গেল--ঠাকুর সাহেব ! 

_ কে? দীনদয়াল সচকিত হলেন। 

দরজাটা একবার খুলুন | 

কে আপনি? 

_ বেগমসাহেবার বাঁদী ৷. 

দীনদয়াল তাড়াতাড়ি উঠে দরজা খুলে দিলেন। বীদী ঘরে PRCA TY 
দীনদয়াল দরজ বন্ধ করে বললেন-__াঁড়ীও, আলো জ্বালি। 


বিগ্িজয়ীর দিগন্ত gis’ 


বাদী ত্রস্ত স্বরে বললো__না, না, আলো জ্বালবেন না। বাইরের 
(লোকের নজরে পড়বে । আমি গোপনে এসেছি, গোপনে চলে যাবো । 

দীনদয়াল বললো-_বল, কি দরকার | 

শুনুন! আন্মা বেগম সাহেবা, নবাবজাদার মা, আমাকে 
পাঠিয়েছেন আপনার কাছে। নবাবজাদা ক'দিন ধরে মায়ের উপর 
জুলুম করছেন। তার যত হীরে-জহরৎ আম্মা বেগমের কাছে আছে, 
CA সব নবাবজাদা চেয়েছেন, না হলে বলেছেন বিষ খাইয়ে হত্যা 
করবেন। আম্মা বেগম তাই রাজবাড়ী থেকে চলে যেতে চান। 
আপনি তাকে সাহায্য করুন | 

-_কোথায় যাবেন, কিছু ঠিক করেছেন? 

ae রেসিডেন্দিতে আশ্রয় নেবেন | 

কিন্ত নবাবজাদা যখন একথা শুনবেন, তখন তো আর আমার 
ঘাড়ে মাথা থাকবে না। 

__কথাটা গোপন থাকবে | 

A বেগম বাড়ি ছেড়ে যাবেন, কেউ জানবে না ? 

মাঝরাতে একজন মাত্র বাদী নিয়ে তিনি চলে আসবেন । 
আপনি তাকে রেসিডেল্লিতে পৌছে দেবেন । আজ রাত্রেই তিনি 
আসবেন, আপনি ব্যবস্থা করুন | 

__আজ রাত্রেই ? 

_ হা, আজই | 

দীনদয়াল খানিক চুপ করে রইলেন। তারপর বললেন 
এইভাবে ইংরেজ রেসিডেন্সিতে যাওয়াট! কিন্তু আমি মর্ধাদাহানি বলে 
মনে করি। তাছাড়। ফিরিঙ্গিদের আমি বিশ্বাস করি না । ওঁরা হীরা- 
জহরৎ-গুলো কেড়ে নিয়ে ওঁকে হয়তো কলিকাতায় পাঠিয়ে দেবে | 

তাহলে আপনি কি বলেন ? 

_উনি আমেদাবাদে ভাইয়ের কাছে চলে যান। সেই ব্যবস্থাই 
ভাল হবে | 

_ কিন্তু নবাবজাদার চোখের সামনে দিয়ে তে। যাওয়া যাবে না। 


নু নবাবজাদ। 


সখা আলা 


তাহলে তো Bat বেগমকে খালি হাতে চলে যেতে হবে। নিঞ্জের 
গহুনা পত্র নিয়ে যেতে হলে তাকে লুকিয়ে যেতে হবে | 

_সুকিয়েই যাবেন । আমি ওঁকে তরতপুরের চটি অবধি পৌছে 
দেব। সেখান থেকে ওঁর সঙ্গে কয়েকজন সিপাই দিয়ে দেব। তারা 
ওঁকে পৌছে দেবে। 

_-এ তো অতি উত্তম বাবস্থা, আমি আন্ম! বেগমকে সেই কথ'ই 
বলবো | রাত্রে কোন সময় আপনার সুবিধা হবে বলুন ? 

দীনদয়াল মনে মনে একটু হিসাব করে নিলেন। তারপর বললেন 
-_রাত তৃতীয় প্রহর হলেই ভাল হয়। 

বেশ, যথাসময় আমরা! আসবো! ৷ বাদী বিদায় হলো | 

দীনদয়ালের মুখে মৃতু হাসি দেখা দিলো । নবাবজাদা পালাচ্ছেন 
রাত্রির প্রথম প্রহরে, তার মা আন্মা বেগম পালাচ্ছেন রাত্রির তৃতীয় 
প্রহরে | রাত্রি শেষে নবাববাড়ীতে এমন কেউ থাকবেন না, যিনি দীন- 
দয়ালকে হুকুম করতে পারেন | এ বুঝি দীনদয়ালের পরম শুভরাত্রি। 

* 2 s% 

রাত প্রথম প্রহুরের শেয়ালের ডাক শেষ হলো! । পরক্ষণেই 
জানালায় মানুষের ছায়া পড়লে! । ডাক শোন! গেল-_দেওয়ানজী ! 

Tit 

- আমি খোদাবন্দ খোজা | 

ঘুরে খিড়কির দরজায় যান, আমি আসছি | 

কোমরে তলোয়ার ঝুলিয়ে, সিন্দুক থেকে থলি ছু'ট বের করে নিয়ে 
দীনদয়াল পেছনের প্রাঙ্গণে এলেন। একটা গাছে একটা কালো 
ঘোড়া বাঁধা ছিল, তার জিনের দু'পাশে থলি ছুটি ঝুলিয়ে নিয়ে 
দীনদয়াল খিড়কির দরজা দিয়ে পথে বেরুলেন । খোদাবন্দ ঘোড়ায় 
সওয়ার হলেন। ছু'টি ঘোড়া পাশাপাশি ছুটলো তলাওয়ের পাশ দিয়ে 
দক্ষিণ মুখে । নির্জন পথের অন্ধকারে তারা APD হয়ে গেল। 
নবাববাড়ী পার হলেই ফৌজী ময়দান । কিছুক্ষণ আগে অবধি এখানে 
দশহাজারী মনসবদারের তাবু পড়তে। ৷ ইংরেজ কোম্পানির সন্ধে 

সন্ধি হবার পর থেকে এ ময়দানে: আর ফৌজ থাকে না। অন্ধকার 
জমাট বেঁধেছে তেপাস্তরের মাঠে । সেই মাঠের শেষ থেকে বনভূমি | 
কিছুটা গেলেই পাহাড়ের চড়াই ge হয়েছে। চড়াইয়ের মুখেই 
Weta ঘর কাঠুরিয়ার বাস। তাদের কীচা মাটির ঘরের এক পাশে, 
পাকা একখানি ঘর ও প্রাঙ্গণ নিয়ে আব্দুল্লা শেখের মুসাফিরখানা। 
মুসাফিরখানার ফটকের মাথায় একটা লন জলছিল । তবে ফটক বন্ধ | 
দীনদয়াল সঙ্গীর সঙ্গে ফটকের সামনে এসে দীড়ালেন। 
ঠিক সেই মুহূর্তে ওদিকের গাছতলা থেকে এক ঘোড়সওয়ার এগিয়ে 
এলো । কালো ঘোড়া, সওয়ারের সর্বাঙ্গ কালো আলখাল্লায় ঢাকা | 
সওয়ার কাছে এসে বললো _জেলাম দেওয়ানজী | 
দেওয়ানজী তাড়াতাড়ি কুনিশ করে বললেন-__সেলাম হুজুর | 
কালো সওয়ার বললো-_থলি ছু*টি দিন। 
দীনদয়াল জীন থেকে ছুটি থলির বন্ধন খুলে নবাবজাদার হাতে 
তুলে দিলেন। কালো সওয়ার বললো--এবার আপনি যেতে পারেন?) 
দীনদয়াল বললেন-_কবে আবার আপনার দেখা পাব হুজুর ? 
এখন কিছু ঠিক নেই ৷ 
_ আপনার মা যদি কিছু জিজ্ঞাসা করেন কি বলবো? 
বলবেন, কিছু জানি a | 
কালো সওয়ার ঘোড়ার দিকে মুখ ফেরালো। সঙ্গী দু'জন এগিয়ে 
গেল তার কাছে। “সেলাম হুজুর, খোদা হাফিজ _বলে কুনিশ 
জানিয়ে দীনদয়ালও ঘোড়ার মুখ ফেরালেন। 
এবার দীনদয়াল একা! । ধীর কদমে তিনি ফিরলেন | 
ফৌজী ময়দানের কিনারায় বড় বটগাছটার নীচে এসে দীনদয়াল 
থামলেন। অন্ধকারে চারিপাশ ভাল করে ঠাহর করে নেবার চেষ্টা 
করলেন, তারপর উচ্চ কণ্ঠে বলে উঠলেন ‘জয় রামচন্্রজী? | 
সে স্বর অন্ধকারে হারিয়ে গেল। দীনদয়াল আবার ধীর কদমে 
অগ্রসর হলেন। এবার যেন তিনি দুরে ঘোড়ার পদশব্দ শুনতে 
পেলেন। সরে দাড়ালেন পথের একপাশে | 

স্তাই কয়েকজন ঘোড়সওয়ার এসে পড়লো । তারা সামনা- 
সামনি আসতেই দীনদয়াল আবার হাক দিলেন ‘জয় রামচন্দ্রজী" ! 

সে হাঁক শুনেই সা! উঠলো-_হলট !' ঘোড়সওয়ার থামলো ॥ 

নায়ক এগিয়ে এলো দীনদয়ালের দিকে, বললো-দেওয়ানজী | 

দীনদয়াল সাড়া দিলো__জী হ্যা ৷ 

_ সব ঠিক আছে? 

__জী, হ্যা। আপনারা দেরি করে ফেলেছেন | 

না দেরি করিনি, আমরা ঘড়ি ধরে বেরিয়েছি | ওরা ক'জন ? 

_-তিনজন। 

-__অল রাইট্‌, গুড নাইট । কাল আমার সঙ্গে দেখা FIA 
বলে ম্যালকম্‌ সাহেব সঙ্গীদের আদেশ দিলেন__কাম্‌ অন্‌! 

ম্যালকম্‌ অসশ্বারোহীদের নিয়ে ছুটলেন আবছুল্লার সরাইখানার 
দিকে । দীনদয়ালও এবার ঘোড়া ছোটালেন পূর্ণবেগে | 

* * * 

দেওয়ানজী খিড়কি দিয়েই গৃহে প্রবেশ করলেন | 

ঘোড়াটি প্রাঙ্গণে ছেড়ে দিয়ে তিনি ঘরে এসে বসলেন। 

আজ রাত্রে তার ঘুমুবার অবকাশ নেই, আজ তার জীবনের 
সবচেয়ে বড় পরিবর্তনের রাত। ঘটনাবহুল স্মরণীয় রাত। কাল 
সকাল থেকে দীনদয়াল ঠাকুর হবেন ভূপাল রাজ্যের সর্বেসবা । আজ 
রাত্রি শুধু তার উপক্রমাণিকাঁ। একটা রাত্রির সামান্য একটু ঘোরা- 
ফেরায় রামচন্দ্রজী তার বরাত ফিরিয়ে দিচ্ছেন। না হলে এতবড় 
একটা রাজা দখল করতে হলে কত রক্তপাত হয়, কত গোলযোগ হয়ঃ 
কত বিশৃঙ্খলা দেখা দেয়। সবই শ্তরীরামচন্দ্রের কপা | 

রাত্রি তৃতীয় প্রহরের শেয়ালের ডাক উঠলো | 

ঠিক সেই সময় একটি ছায়! দেখা গেল দেওয়ানজীর জানালায়» 
মৃতদুকণে আগন্তক ডাকলো- দেওয়ানজী, জেগে আছেন। 

দেওয়ানজী দরজা খুলে দিলেন | 

বোরখা ঢাকা বাঁদী বললো-_বেগমসাহেবা এসেছেন। 

দীনদয়াল বললেন_-ভিতরে AtA | 

_তিনি ভিতরে আসবেন ন! । বাইরে অপেক্ষ। করছেন, আপনি 
সত্ব প্রস্তুত হয়ে নিন। 

_আমি তৈরি হয়ে বসে atfe— 

দীনদয়াল কোমরে তলোয়ার ঝুলিয়ে বেরিয়ে পড়লেন । প্রাঙ্গণে 
নেমে বললেন__বেগমনাহেব৷ যাবেন কিসে, তাঞ্জামে ? 

Al, উনি ঘোড়ায় চড়ে এসেছেন, তাঞ্জামে যেতে গেলে 
জানাজানি যাবে। 

তুমি? 

_-মামিও ঘোড়া এনেছি | 

বাগানে ঘোড়। বাধ! ছিল, তার রাশ ধরে দীনদয়াল বাইরে এলেন। 

পথের অন্ধকারে একটি BIE ঘোড়ার উপর বেগমসাহেবা অপেক্ষা 
করহিলেন। কালে| বোরখায় সর্বাঙ্গ ঢাকা | দীনদয়াল আভুমি কুর্নিশ 
জানালেন__সেলাম মালেকান ! 

বেগমসাহেবা মাথাট! একটু দোলালেন মাত্র | 

পাশে আরেকটি টাটু, দাড়িয়েছিল, বাদী তার উপর উঠে বসলো | 
দীনদয়ালও এবার নিজের ঘোড়ায় সওয়ার হলেন। তারপর বললেন 
কোথায় যাবার আজ্ঞা হয়? 

বাদী বললো _গোবিন্দপুরের চটি । সেখানে আমাদের সব ব্যবস্থা! 
লি 

দীনদয়াল তলাওয়ের উত্তর দিক ধরে ধীরে কদমে অগ্রসর হলেন। 
পিছনে বোরখা-পরা আর ছুই সওয়ার | 

* ae 

নগরের মধ্যে দিয়ে Stal এগিয়ে paca | মধ্যরাত্রির ঘুমন্ত, 
স্তব্ধ নগরী । আলোহীন নির্জন জনপথ । তাদেরই ঘোড়ার পদশব্দ 
ছাড়া আর কোথাও কোন শব্দ নেই। ক্রোশব্যাপী বিস্তৃত নগর শেষ 
হলো । এবার সোজা পথ ইন্দোর হয়ে আগ্রার দিকে চলে গেছে | 

পথের দু'পাশে আর বসতি নেই। আছে ক্ষেত-খামার। আরো 

ক্রোশখানেক গেলে আছে পাহারাদার চৌকি। তার পাশে গোবিন্দ 
পুরের চটি। আর একটু গেলেই গোবিন্দপুর গাও। 

পাহারদারী চৌকিতে একটা আলো জ্বলছিল। বাইরে কোন 
সিপাই ছিল aii কিন্তু পাহারা তো থাকার কথা, দেওয়ানজী দেখে 
মনে মনে বিরক্ত হলেন | কিন্তু তাকে দেখার যে কেউ নেই, এজন্য 
স্বস্তিও পেলেন | এবার তারা এসে পড়লেন চটিতে। রাত তৃতীয় 
প্রহর শেষ হয়েছে | 

এই সময় চটি ঘুমন্ত থাকবে__এই কথাই দেওয়ানজী ভেবেছিলেন। 
কিন্তু সামনে এসে দেখলেন, প্রাঙ্গণে অনেকগুলো লোক বসে আছে। 
তাদেরকে দেখতে পেয়ে কয়েকজন এগিয়ে এলো! | দেওয়ানজীর তখন 
আর পিছিয়ে যাবার উপায় নেই। বীদীর পানে তাকিয়ে জিজ্ঞাস! 
করলেন-_এরা কি বেগমসাহেবার লোক ? 

বাদী বললো- হ্যা, এরা সবাই নবাবী সিপাই। ফৌজদার 
খোদাবকৃস এখানে হাজির আছেন | 

দেওয়ানজী ঘোড়া থেকে নামলেন | 

বাদী আগেই নেমেছিল, বেগমসাহেবা এবার নামলেন । 

জমকালো পাগড়ী মাথায় একটি সিপাই এসে সামনে দাড়ালো, 
বললো-_সেলাম দেওয়ানজী, ভিতরে আসুন, তসরীফ, রাখুন ! 

দীনদয়াল বললেন-__সেলাম খোদাবকৃস সাহেব, আমি তো এখানে 
অপেক্ষা করতে পারবো না । বেগমসাহেবাকে আপনার কাছে জমা 
করে দিয়ে আমি ভোরের আগেই সবার অলক্ষ্যে ফিরে যেতে চাই | 
ব্যাপারটা যেন জানাজানি না হয়। 

__আপনার আর ফিরে যাবার দরকার হবে না দেওয়ানজী-__বলে 
বেগমসাহেবা সামনে এসে দাড়ালেন | বোরখা খুলে ফেললেন-_ দেখা! 
গেল তিনি বেগমসাহেবা নন, স্বয়ং AAS | 

দেওয়ানজী এমন হতবাক্‌ হলেন যে কুনিশ করতেও ভুলে গেলেন | 

নবাবজাদা বললেন--দেওয়ানজী, আপনি তিন পুরুষ দেওয়ানী 
করছেন, সেই কথা ভেবেই আমি আপনার মাথাটা কীধ থেকে নামিয়ে 

দেবার হুকুম দিলাম না ! আপনি নবাবের নিমকের মধাদা রাখেন নি। 
ইংরেজদের সঙ্গে আপনি গোপনে ষড়যন্ত্র করেছিলেন । নবাববাডীর 
হীরে-জহরৎ লুঠ করার জন্য এবং আমাকে তাড়িয়ে গদি দখল করার 
জন্ত | আপনার এই WAZ ধরা পড়ে গেছে । আমি আপনাকে এই 


রাজ্য ছেড়ে এখনি চলে যাবার আদেশ দিচ্ছি, আর কোনদিন যদি 


SALA আপনাকে দেখা যায়, এই দণ্ডেই আপনাকে হত্যা করা হবে। 

দীনদয়াল কি যেন বলতে যাচ্ছিলেন, নবাবজাদা বললেন__আর 
কোনো কথা নয়, আপনি নিমকহারাম, আমার সামনে থেকে দূর 
হয়ে যান। 


দীনদয়াল তবু ইতস্ততঃ করছিলেন, নবাবজাদা গভীর স্বরে ডাকলেন 


! 

__হুজুর !__খোদাবকৃস এগিয়ে এলো । 

দীনদয়াল বুঝলেন, আর কোন কথা৷ চলবে না। ঘোড়ার পিঠে 
চড়ে, একট! কুনিশ করে অন্ধকারে তিনি ঘোড়া ছোটালেন। যাবার 
মুখে নবাবজাদা শুধু বললেন-_একটা খবর জেনে যান । একটু আগে 
ম্যালকম্‌ সাহেব আমার সিপাইদের সঙ্গে লড়াই করে পাহাড়তলিতে 
খুন হয়েছেন | 

দীনদয়ালের ঘোড়া তখন ছুটতে শুরু করেছে | 

রাজালাভ ও রাজ্যরক্ষার জন্তু পৃথিবীর ইতিহাসে অনেক নিষ্ঠুর 
হত্যাকাণ্ড ঘটে গেছে । পুরানো দিনের এই সব ঘটনাকে এখনকার 
(লোকে বলে যে, “সেকেলে এমন ঘটনা সম্ভব হয়েছিল, তার কারণ মানুষ 
তখনকার দিনে এখনকার মত ভাবনায় অগ্রগামী ছিল a’ কিন্তু 
সত্যি কি তাই? এই কয়েক বছর আগে এরোপ্লেন ও রেডিওর যুগে 
জার্মানির হিটলার জার্মান সংস্কৃতি রক্ষা করার নামে হাজার হাজার 
ইহুদীকে বেপরোয়। ভাবে হত্যা করলো | তারপর এই সেদিন কঙ্গোতে 
পেটি.ক লুবুষ্বার মত নামকরা দেশনেতাকে নিষ্ঠুরভাবে খুন করে তার 
মুতদেহটা অবধি এসিডে গলিয়ে ফেলা হলো । প্রেসিডেন্ট কেনেডি 
সাহেবকে গুলি করে মারা হলো পৃথিবীর সবসেরা সভ্যতাগবাঁ দেশ 
মাক্কিন যুক্তরাষ্ট্রে। এই সব দেখেশুনে কি মনে হয়, মানুষের 
চিন্তাধারার সত্যিই কিছু অগ্রগামী হয়েছে ! 

আমাদের দেশে রাজ্যের লোভে খুনোখুনি অনেক হয়েছে | বিশাল 
দেশ, স্বাধীন রাজ্যও অনেক। পিতৃহত্যা, ভ্রাতৃহত্যা এসব ঘটেছে 
অসংখ্য | মগধের অজাতশক্র পিতা বিশ্বিসারকে কারারুদ্ধ করে 
সিংহাসন অধিকার করেছিলেন । সম্রাট অশোক বড় ভাইকে যুদ্ধে 
নিহত করে রাজ্য অধিকার করেছিলেন | বার বার এই ধরণের ঘটনার 

পুনরাবৃত্তি ঘটেছে | প্রাচীন কালের সব রাজ্যের সব ঘটনা জান! যায় 
না, তবে মধ্যযুগের কয়েকটি ঘটনা ইতিহাসের পাতায় আছে | 


গিয়ান্ুদ্দিন তুঘলক দিল্লীর দিংহাসনে বসেন ১৩২০ PITH | তার 
অনেকগুলি ছেলে । gal খাঁ বা উলুঘ খাঁ, বড় ছেলে । Fal খা শেখ 
নিজামুদ্দিন আউল নামক এক ফকিরকে অত্যন্ত শ্রদ্ধা করতেন | আলা- 
উদ্দিন খিলভীর সময় থেকেই এই ফকির সাহেব সর্বজনমান্য ছিলেন ॥ 
ইনি ছিলেন সুফী মতবাদী, স্ুফীর! বলেন __ভালবাসা দিয়ে ভগবানকে 
পাওয়া যায়, ভগবানকে ভালবাসতে হলে মান্ুষকেও ভালবাসতে হয়। 

গিয়াস্থুদ্দিন এই মানুষটিকে পছন্দ করতেন না । এই নিয়েই বড়- 
ছেলের সঙ্গে তার মতান্তর দেখা দেয় । আউলিয়া এসব বিরোধ পছঙ্গ 
করতেন না। নগরের বাইরে তিনি অতি সাধারভাবে বাস করতেন ॥ 
টাকা-কড়ি যা পেতেন, সবই তিনি খয়রাতি করে দিতেন গরীব- 
দুঃখীদের। এই ফকিরকে ছেলে অত্যন্ত ভক্তিশ্রদ্ধা করে দেখে 
সুলতান অত্যান্ত উদ্বেগ বোধ করতেন | 

ইতিমধ্যে বাংলার সুলতানের সঙ্গে বিরোধ বাধলো, গিয়ান্থদ্দিন 
সৈন্য নিয়ে বাংলা দেশে ছুটলেন। ছেলেকে দিয়ে গেলেন রাজকাজের 
ভার। ইতিমধ্যে দিল্লীতে গোলযোগ সুরু হলো। বাংল! দেশের 
লড়াই অসমাপ্ত রেখেই গিয়াস্থুদ্দিন দিল্লীতে ফিরলেন । লক্ষ্পণাবতী, 
সোনারগাঁ, ও সাতগী তিনি জয় করেছিলেন, ত্রিহুতের যুদ্ধ তখন 
চলছিল | সে যুদ্ধ রইল, গিয়ান্মুদ্বিন ফিরলেন | 

জয়ী পিতাকে সম্বর্ধনা জানানোর জন্য উলুঘ খা নগর-উপকষ্ঠে 
একখানি কাঠের মণ্ডপ বানালেন । প্রধান স্থপতি মালিকজাদা আহমদ- 
বিন-আওয়াজকে উলুঘ নির্দেশ দিলেন যে এমন মণ্ডপ হবে, যে মঞ্চের 
তোরণে হাতি পা ফেললেই সমস্ত মণ্ডপ ভেঙে পড়বে | 

গিয়াম্তৃদ্িন এলেন | আউলিয়ার শিষ্যের বললেন-_ফকির সাহেব, 
স্থবলতান আপনার উপর বিরক্ত হয়ে আছেন, যে গোলযোগের খবর 
রটেছে, তার মধ্যে আপনার অনেক শিশ্য-সাগরেদ আছেন, এই সুত্রে 

আপনার উপর হয়তো সুলতান কোম অত্যাচার করতে পারেন, আপনি 
এখান থেকে চলে যান। 

আলাউদ্দিন হেসে বললেন-_ইয়স্ত দিল্লী ছুরস্ত-_দিল্লী অনেক দূর 
FASTA আগে দরবারে বন্থুন তখন দেখা যাবে | 

ইতিমধ্যে সুলতানকে সম্বর্ধনা জানানো হয়েছে | সভার কাজ শেষ 
হতে না হতেই Cay খাঁ বললেন__নেমাজের সময় হয়ে গেল, এবার 
মসজিদে যেতে হবে | 

বাইরে সাজানো রাজহস্তী দাড়িয়েছিল, সেই হাতীকে ভিতরে 
আনার হুকুম হলো, সুলতান যাবেন। হাতি তোরণে পা ফেলতেই 
সমস্ত মণ্ডপ মাথার উপর ভেঙ্গে পড়লো, সুলতান চাঁপা পড়লেন। 

হৈ চৈ হলো, কিন্ত সেই কাঠের gA সরিয়ে সুলতানকে উদ্ধার 
করার কোন বাবস্থাই হলো না সন্ধ্যা অবধি | 

সন্ধ্যার পর কাঠকুটো সরিয়ে স্ুলতানকে উদ্ধার করা হলো । 
কেউ বলেন-__তিনি তখন ও Siew ছিলেন, কেউ বলেন,__না, তিনি 
মারা গিয়েছিলেন | তা সে যাই হোক, সেই রাত্রের অন্ধকারেই 
স্থলতানকে তুঘলকাবাদে কবর দেওয়া হয়ে গেল । এই কবর তিনিই- 
নিজের জন্য কাটিয়ে রেখেছিলেন | 

তিনদিন পরে উলুঘ খা মহম্মদ-বিন-তঘলুক নামে দিল্লীর সিংহাসনে 
বসলেন। দরবারের আমীর ওমরাহেরা পিতৃহত্যার ব্যাপারটা নিয়ে, 
কোন উচ্চবাচ্য করলে না | 


সমরখন্দের তুর্কী দ্বিগ্িজয়ী তাইমুর-ই-লং দিল্লীর সুলতান মামুদ 
শাহকে হারিয়ে দিল্লী দখল করলো (১২ই ডিসেম্বর, ১৩৯৮ )। এক 
লাখ হিন্দুকে তাইমুর বন্দী করেছিল। দু'জন আমীর এসে তাইমুরকে 
বললো-_-এতো বন্দীকে সংযত করে রাখা সম্ভব হচ্ছে না, তাদের যেমন 
ভাবগতিক দেখছি তারা যে কোন সময় বিদ্রোহ করে আমাদের ছাউনি 
লুঠ করতে পারে | 

তাইমুর কোন চিন্তা না করে বললো-_তাই যদি হয়, তাহলে যত 

কাফের আছে সবাইকে কতোল করো! ৷ কোন দয়ামায়া দেখানোর 
দরকার নেই। যদি কেউ বন্দীদের উপর দয়া দেখায় তাহলে তাকেও 
শুন করবে, তার সমস্ত সম্পত্তি বাজেয়াপ্ত করবে | 

আর কথা কি! আমীর ওমরাহেরা এক লাখ বন্দীর মাথা কেটে 
(ফেললো | 

তাইমুরের দরবারে একজন অতি ধামিক পারিষদ ছিলেন, মৌলানা 
নাসিরুদ্দিন উমর ৷ পণ্ডিত মানুষ, জীবনে কোন পশুপাখীকে তিনি 
আঘাত করেন নি। আজ তিনিও চুপ করে থাকতে পারলেন না, 
“ তিনিও স্বহস্তে পনেরো জন কাফেরকে খুন করলেন | 

তারপর সুরু হলে AAA | তাইমুরের পনেরো হাজার gal 
সৈন্য বৃহস্পতি, শুক্র ও শনিবার-_-তিনদিন ধরে দিল্লীর প্রতিটি গুহ লুঠ 
করলো । হিন্দু নাগরিকেরা অপমান ও অত্যাচারের ভয়ে বাড়ীতে 
আগুন লাগালো, স্তরীপুত্রকন্ত! সেই আগুনে আত্মহুতি দিল, আর 
পুরুষেরা তলোয়ার হাতে নিয়ে ঝাপিয়ে পড়লো লুষ্টনকারীদের প্রতি 
রোধ করতে । শক্রদের হাতেই তারা প্রাণ দিল | 

তিনদিন পরে তাইমুর বললো-_নগরের এই অশান্তির জন্য আমি 
দায়ী নই। কাফেররা বিদ্রোহ করতে চেষ্টা করেছিল বলেই এমন 
“gical | সবই খোদার মর্জি, তার ইচ্ছাতেই সব ঘটেছে, এতে আমার 
কোন ইচ্ছ। নেই, কোন নির্দেশও নেই। 

কুড়ি দিন দিল্লীতে থেকে তাইমুর ফিরে যায় ( ১লা জানুয়ারী, 
১৩৯৯ )। দিল্লী তখন শ্বশানভূমির মতো। সৈয়দ সুলতানের! 
দিল্লীতে রাজত্ব করেন ১৪১৪ সাল থেকে ১৪৫১ সাল অবধি ৷. 

